hotchpotch/miracl-hf-unified huggingface dataset:
সন্তোষ সেনগুপ্ত
সন্তোষ সেনগুপ্ত (১৯০৯ - ২০ জুন, ১৯৮৪) ছিলেন একজন বিশিষ্ট রবীন্দ্রসংগীত ও নজরুল গীতি শিল্পী। তিনি আধুনিক বাংলা গান ও অতুলপ্রসাদ সেনের গানও রেকর্ড করেছিলেন।
সন্তোষ সেনগুপ্ত ১৯০৯ সালে ব্রিটিশ ভারতের বেঙ্গল প্রেসিডেন্সির ঢাকা জেলার বিক্রমপুরে (অধুনা বাংলাদেশ রাষ্ট্রের মুন্সীগঞ্জ জেলা) জন্মগ্রহণ করেছিলেন। অধুনা পশ্চিমবঙ্গ রাজ্যের মুর্শিদাবাদ জেলার বহরমপুরে মঞ্জু সাহেবের কাছে ঠুংরি গানে তালিমের মাধ্যমে তাঁর সংগীত জীবন শুরু হয়। পরে তিনি কাজী নজরুল ইসলাম, হিমাংশু দত্ত, কমল দাশগুপ্ত প্রমুখ অনেক বিশিষ্ট শিল্পীর কাছে গান শেখেন। সন্তোষ সেনগুপ্ত কলকাতার স্কটিশ চার্চ কলেজ থেকে স্নাতক হন। আকাশবাণীর সংগীত শিক্ষার আসরে কিছুদিন রবীন্দ্রসংগীত শেখান। এইচ. এম. ভি. ও কলম্বিয়া রেকর্ড কোম্পানিতে প্রযোজক হিসেবে কাজ করেন। ১৯৪০ সালে প্রকাশিত তাঁর রবীন্দ্রসংগীতের রেকর্ডের "কেন বাজাও কাঁকন" গানটি খুবই জনপ্রিয় হয়েছিল। তাঁর পরিচালনায় গ্রামাফোন ডিস্কে রবীন্দ্রনাথ ঠাকুরের "চিত্রাঙ্গদা", "চণ্ডালিকা", "শাপমোচন", "শ্যামা" ও "বাল্মীকি প্রতিভা" নৃত্যনাট্য ও গীতিনাট্যগুলি প্রকাশিত হয়। তাঁর প্রকাশিত আধুনিক গানের রেকর্ডের মধ্যে "জীবনে যারে তুমি দাওনি মালা" ও অতুলপ্রসাদীর মধ্যে "আমি তোমার তীরে তরণী আমার" উল্লেখযোগ্য। ১৯৮৪ সালের ২০ জুন কলকাতায় সন্তোষ সেনগুপ্ত প্রয়াত হন।
সন্তোষ সেনগুপ্তের রবীন্দ্রসংগীত রেকর্ডগুলি হল:
সুলতান বিন খলিফা আল নাহিয়ান
সুলতান বিন খলিফা আল নাহিয়ান (জন্ম ১৯৬৫) হলেন সংযুক্ত আরব আমিরাতের একজন আর্মি অফিসার, ব্যবসায়ী এবং আবুধাবীর শাসক পরিবার আল নাহিয়ানের সদস্য।
সুলতান ১১৯৫ খৃষ্টাব্দে আল আইনে জন্মগ্রহণ করেন। তিনি হলেন সংযুক্ত আরব আমিরাতের রাষ্ট্রপ্রধান ও আবুধাবীর প্রশাসক খলিফা বিন জায়েদ আল নাহিয়ানের ছেলে।
আমিরাত বিশ্ববিদ্যালয় হতে পলিটিক্যাল এন্ড এ্যাডমিনিষ্ট্রেটিভ সায়েন্সে ("রাজনৈতিক ও প্রশাসনিক বিজ্ঞান") স্নাতক ডিগ্রী অর্জন করেন। পাশাপাশি তিনি ১৯৮৮ সালে জায়েদ বিন সুলতান মিলিটারী একাডেমী হতেও শিক্ষা লাভ করেন। অতপর তিনি সান্দুরাষ্ট রয়েল মিলিটারী একাডেমী হতে ১৯৮৯ সালে গ্রেজুয়েশান অর্জন করেন। সালফোর্ড বিশ্ববিদ্যালয় হতে ১৯৯৮ সালে পলিটিক্যাল সায়েন্সে স্নাতকোত্তর ডিগ্রী লাভ করেন।
এছাড়াও লন্ডরেনর লিম্যারিক বিশ্ববিদ্যালয় হতে ১৯৯৪ সালের নভেম্বরে ইন্টারন্যাশনাল ষ্ট্যাডিজ বিষয়ে এবং মিশরের নাছের হা্য়্যার মিলিটারী একাডেমী হতে ১৯৯৯ সালের এপ্রিলে সমরিক শিক্ষায় তিনি দুইটি পিএইচডি ডিগ্রী লাভ করেন।
সূরা আয্‌-যুখরুফ
সূরা আয্‌-যুখরুফ (আরবি ভাষায়: الزّخرف) মুসলমানদের ধর্মীয় গ্রন্থ কুরআনের ৪৩ তম সূরা, এর আয়াত অর্থাৎ বাক্য সংখ্যা ৮৯ এবং এর রূকু তথা অনুচ্ছেদ সংখ্যা ৭। সূরা আয্‌-যুখরুফ মক্কায় অবতীর্ণ হয়েছে।
এই সূরাটির ৮৫ নং আয়াতের وَزُخْرُفًا শব্দ থেকে এর নামটি গৃহীত হয়েছে; অর্থাৎ, যে সূরার মধ্যে زُخْرُف (‘যুখরুফ’) শব্দটি আছে এটি সেই সূরা।
সূরা আদ-দোখান
সূরা আদ-দোখান (, "আগুনের ধোঁয়া") মুসলমানদের ধর্মীয় গ্রন্থ কুরআনের ৪৪ তম সূরা; এর আয়াত অর্থাৎ বাক্য সংখ্যা ৫৯ এবং এর রূকু তথা অনুচ্ছেদ সংখ্যা ৩। সূরা আদ-দোখান মক্কায় অবতীর্ণ হয়েছে।
এই সূরাটির দশম আয়াতের يَوْمَ تَأْتِي السَّمَاءُ بِدُخَانٍ مُبِينٍ বাক্যাংশের دُخَان শব্দটি অনুসারে এই সূরার নামটি গৃহীত হয়েছে; অর্থাৎ, যে সূরার মধ্যে دُخَان (‘দোখান’) শব্দটি আছে এটি সেই সূরা।
সূরা আল-জাসিয়াহ
সূরা আল জাসিয়াহ (আরবি ভাষায়: الجاثية) মুসলমানদের ধর্মীয় গ্রন্থ কুরআনের ৪৫ তম সূরা, এর আয়াত অর্থাৎ বাক্য সংখ্যা ৩৭ এবং এর রূকু তথা অনুচ্ছেদ সংখ্যা ৪। সূরা আল জাসিয়াহ মক্কায় অবতীর্ণ হয়েছে।এই সূরাটির ২৮ নং আয়াতের وَتَرَى كُلَّ أُمَّةٍ جَاثِيَةً বাক্যাংশ থেকে جَاثِيَةً অংশটি অনুসারে এই সূরার নামটি গৃহীত হয়েছে; অর্থাৎ, যে সূরার মধ্যে الجاثية (‘জাসিয়াহ’) শব্দটি আছে এটি সেই সূরা।
সূরা আল-আহ্‌ক্বাফ
সূরা আল আহ্‌ক্বাফ (আরবি ভাষায়: الأحقاف‎) মুসলমানদের ধর্মীয় গ্রন্থ কুরআনের ৪৬ তম সূরা, এর আয়াত অর্থাৎ বাক্য সংখ্যা ৩৫ এবং এর রূকু তথা অনুচ্ছেদ সংখ্যা ৪। সূরা আল আহ্‌ক্বাফ মক্কায় অবতীর্ণ হয়েছে।
এই সূরাটির ২১ নং আয়াতের إِذْ أَنْذَرَ قَوْمَهُ بِالْأَحْقَافِ বাক্যাংশ থেকে بِالْأَحْقَافِ অংশটি অনুসারে এই সূরার নামটি গৃহীত হয়েছে; অর্থাৎ, যে সূরার মধ্যে الأحقاف‎ (‘আহ্‌ক্বাফ’) শব্দটি আছে এটি সেই সূরা।
সূরা মুহাম্মদ
সূরা মুহাম্মদ (আরবি ভাষায়: محمد‎) মুসলমানদের ধর্মীয় গ্রন্থ কুরআনের ৪৭ তম সূরা, এর আয়াত অর্থাৎ বাক্য সংখ্যা ৩৮ এবং এর রূকু তথা অনুচ্ছেদ সংখ্যা ৪। সূরা মুহাম্মদ মদীনায় অবতীর্ণ হয়েছে।
এই সূরাটির ২ নং আয়াতের وَآمَنُوا بِمَا نُزِّلَ عَلَى مُحَمَّدٍ বাক্যাংশ থেকে مُحَمَّدٍ অংশটি অনুসারে এই সূরার নামটি গৃহীত হয়েছে; অর্থাৎ, যে সূরার মধ্যে محمد (‘মুহাম্মদ’) শব্দটি আছে এটি সেই সূরা।
সূরা আল-ফাত্‌হ
সূরা আল ফাত্‌হ (আরবি ভাষায়: الفتح‎) মুসলমানদের ধর্মীয় গ্রন্থ কুরআনের ৪৮ তম সূরা, এর আয়াত অর্থাৎ বাক্য সংখ্যা ২৯ এবং এর রূকু তথা অনুচ্ছেদ সংখ্যা ৪। সূরা আল ফাত্‌হ মদীনায় অবতীর্ণ হয়েছে।
এই সূরাটির প্রথম আয়াতের إِنَّا فَتَحْنَا لَكَ فَتْحًا مُبِينًا বাক্যাংশ থেকে فَتْحًا অংশটি অনুসারে এই সূরার নামটি গৃহীত হয়েছে; অর্থাৎ, যে সূরার মধ্যে الفتح (‘ফাত্‌হ’) শব্দটি আছে এটি সেই সূরা।
সূরা আল-হুজুরাত
সূরা আল হুজুরাত (আরবি ভাষায়: الحجرات‎) মুসলমানদের ধর্মীয় গ্রন্থ কুরআনের ৪৯ তম সূরা, এর আয়াত অর্থাৎ বাক্য সংখ্যা ১৮ এবং এর রূকু তথা অনুচ্ছেদ সংখ্যা ২। সূরা আল হুজুরাত মদীনায় অবতীর্ণ হয়েছে।
এই সূরাটির চতুর্থ আয়াতের إِنَّ الَّذِينَ يُنَادُونَكَ مِنْ وَرَاءِ الْحُجُرَاتِ বাক্যাংশ থেকে الْحُجُرَاتِ অংশটি অনুসারে এই সূরার নামটি গৃহীত হয়েছে; অর্থাৎ, যে সূরার মধ্যে الحجرات (‘হুজুরাত’) শব্দটি আছে এটি সেই সূরা।
এ সূরা বিভিন্ন পরিবেশ ও ক্ষেত্রে নাযিল হওয়া হুকুম-আহকাম ও নির্দেশনাসমূহের সমষ্টি; বিষয়বস্তুর সাদৃশ্যের কারণে এগুলোকে এখানে একত্রিত করা হয়েছে। এসব হুকুম -আহকামের বেশীর ভাগই মাদানী যুগের শেষ পর্যায়ে নাযিল হয়েছে । যেমনঃ ৪র্থ আয়াত সম্পর্কে তাফসীরকারকদের বর্ণনা হচ্ছে আয়াতটি বনী তামীম গোত্র সম্পর্কে নাযিল হয়েছিলো যার প্রতিনিধি দল এসে নবীর স্ত্রীগণের গৃহের বাইরে থেকে তাকে ডাকাডাকি শুরু করেছিলো। সমস্ত সীরাত গ্রন্থে হিজরী ৯ম সনকে এ প্রতিনিধি দলের আগমনের সময় বলে বর্ণনা করা হয়েছে। অনুরূপভাবে, ৬ষ্ঠ আয়াত সম্পর্কে বহু সংখ্যক হাদীসের বর্ণনা থেকে জানা যায় যে, তা ওয়ালী ইবনে উকবা সম্পর্কে নাযিল হয়েছিলো যাকে নবী মুস্তালিক গোত্র থেকে যাকাত আদায় করে আনতে পাঠিয়েছিলেন।
জর্জ বোনর
জর্জ জন বোনর (; জন্ম: ২৫ ফেব্রুয়ারি, ১৮৫৫ - মৃত্যু: ২৭ জুন, ১৯১২) নিউ সাউথ ওয়েলসের বাথহার্স্ট এলাকায় জন্মগ্রহণকারী বিখ্যাত অস্ট্রেলীয় ক্রিকেটার ছিলেন। ১৮৮০ থেকে ১৮৮৮ মেয়াদে অস্ট্রেলিয়া ক্রিকেট দলের পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ ব্যাটিংয়ের সময় খুব জোরে বল মারার জন্য খ্যাতি অর্জন করেন। এইভাবে ব্যাটিং করে তিনি অনেকবার বড় ধরণের রানও সংগ্রহ করেছিলেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়েও তিনি পারদর্শিতা দেখিয়েছেন। ঘরোয়া প্রথম-শ্রেণীর ক্রিকেটে ভিক্টোরিয়া, নিউ সাউথ ওয়েলস ও মেলবোর্নের প্রতিনিধিত্ব করেন জর্জ বোনর।
১৮৮০ সালে ইংল্যান্ডে প্রথমবারের মতো অনুষ্ঠিত টেস্টের মাধ্যমে তাঁর অভিষেক ঘটে। ৬ ফুট ৬ ইঞ্চি উচ্চতার অধিকারী বোনর তাঁর শক্তিশালী ব্যাটিংয়ে পরিচিতি লাভ করলেও সবসময় প্রচুর রান সংগ্রহ করতে পারেননি। ১৮৮০ সালে ইংল্যান্ডের বিরুদ্ধে ওভাল টেস্টে তিনি একটি বল এতোটাই জোরে ও উঁচুতে মেরেছিলেন যে জিএফ গ্রেস অনেক দৌঁড়ে বাউন্ডারি সীমানা থেকে তা ধরেন। ইতোমধ্যে অবশ্য বোনর ও তাঁর সঙ্গী তিনটি রান দৌঁড়ে সংগ্রহ করে ফেলেছিলেন। পরবর্তীকালে গ্রেস বলেছিলেন যে, বল হাতের মুঠোতে আসার আগে তাঁর হৃৎপিণ্ড থেমে গিয়েছিল।
১৮৮২-৮৩ মৌসুমে সফরকারী ইংল্যান্ড দলের মধ্যকার মেলবোর্নে অনুষ্ঠিত টেস্টে ইংরেজ বোলার বিলি বেটসের তৃতীয় শিকারে পরিণত হয়ে তাঁকে হ্যাট্রিক পূর্ণ করতে সহায়তা করেন। ২০ জানুয়ারি, ১৮৮৩ তারিখে অনুষ্ঠিত ঐ টেস্টে বিলি বেটস অস্ট্রেলীয় পার্সি ম্যাকডোনেলকে বোল্ড, জর্জ গিফেনকে কট এন্ড বোল্ড এবং জর্জ বোনরকে ওয়াল্টার রিডের গ্লাভসে কট আউটের মাধ্যমে এ কৃতিত্ব গড়েছিলেন।
জীবনের শেষদিকের বছরগুলোয় বোনরের হৃদজনিত সমস্যায় ভোগেন। তারপরও তিনি ব্যবসায়িক কর্মকাণ্ডে জড়িত ছিলেন। ব্যক্তিগত জীবনে চিরকুমার ছিলেন তিনি। অতঃপর ২৭ জুন, ১৯১২ তারিখে ৫৭ বছর বয়সে নিউ সাউথ ওয়েলসের ইস্ট অরেঞ্জে হৃদজনিত কারণে তাঁর দেহাবসান ঘটে।
অরুণ সাহা (অভিনেতা)
অরুণ কুমার সাহা (জন্ম: ৯ নভেম্বর, ১৯৮৩) যিনি দীপু নামেই অধিক পরিচিত, একজন বাংলাদেশি অভিনেতা। ১৯৯৬ সালে ১৩ বছর বয়সে মোরশেদুল ইসলাম পরিচালিত "দীপু নাম্বার টু" চলচ্চিত্রে নাম ভূমিকায় অভিনয়ের মাধ্যমে তিনি আলোচিত হন। তিনি জাতীয় চলচ্চিত্র পুরস্কারসহ অন্যান্য পুরস্কার ও সম্মাননা পেয়েছেন।
অরুণ সাহা বাংলাদেশের ঢাকার একটি হিন্দু পরিবারে ১৯৮৩ সালের ৯ নভেম্বর জন্মগ্রহণ করেন। দুই ভাই-বোনের মধ্যে তিনি কনিষ্ঠ। ১৯৯৯ সালে ঢাকার সেন্ট যোসেফ উচ্চ মাধ্যমিক বিদ্যালয় থেকে এসএসসি এবং এরপর নটর ডেম কলেজ থেকে ২০০১ সালে এইচএসসি পাশ করেন। পরে ভারতের দিল্লি বিশ্ববিদ্যালয় (২০০২-২০০৬) থেকে ইলেকট্রিক্যাল ইঞ্জিনিয়ারিং বিষয়ে ব্যাচেলর অব ইঞ্জিনিয়ারিং ডিগ্রি লাভ করেন। পরবর্তীতে বাংলাদেশের ঢাকা বিশ্ববিদ্যালয় (২০১২-২০১৪) থেকে রিনিউয়েবল এনার্জি টেকনোলজি বিষয়ে মাস্টার অব সাইন্স ডিগ্রি নিয়েছেন তিনি।
ছোটবেলা থেকেই অভিনয়ের প্রতি তার আগ্রহ ছিল। নাট্যকার আব্দুল্লাহ আল মামুন রচিত মঞ্চ নাটক "তোমারই" দেখে অণুপ্রাণিত হন। এছাড়াও বিভিন্ন অ্যাকশন চলচ্চিত্রের প্রতি তার দূর্বলতা ছিল যা তাকে পরবর্তীতে অভিনয় জগতে টেনে আনে। অরুণ সাহা সবার দৃষ্টি আকর্ষণ এবং আলোচনায় আসেন ১৯৯৬ সালে সরকারি অনুদানে মুক্তিপ্রাপ্ত পরিচালক মোরশেদুল ইসলাম পরিচালিত দীপু নাম্বার টু চলচ্চিত্রে নাম ভূমিকায় অভিনয়ের মাধ্যমে। এ চলচ্চিত্রের মাধ্যমেই তার চলচ্চিত্র অঙ্গনে যাত্র শুরু এবং এই চলচ্চিত্রর জন্য তিনি শ্রেষ্ঠ শিশু অভিনেতা হিসাবে জাতীয় চলচ্চিত্র পুরস্কার লাভ করেন। তিনি এছাড়াও চলচ্চিত্র, নাটক, টেলিফিল্ম এবং বিজ্ঞাপণচিত্রে কাজ করছেন।
২০০৬ সাল থেকে ২০১০ সাল পর্যন্ত বিভিন্ন কোম্পানির হয়ে চাকরি করেছেন কয়েকটি দেশে।
তিনি প্রধানত ক্লাসিক্যাল গিটার ও ট্রামপেট বাজান। ২০১০ সালে তিনি ভারতের কলকাতায় প্রথম ক্লাসিকাল গিটার বাজানো শিখেন। পরবর্তীতে বাংলাদেশে ইফতেখার আনোয়ার এর কাছে এর তালিম নেন। তিনি বর্তমানে "ক্ল্যাসিক্যাল মিউজিক একাডেমী অব ঢাকা" এর হয়ে শিল্পকলা একাডেমী, ছায়ানট সহ বিভিন্ন জায়গায় "অর্কেস্ট্রাল মিউজিক" পরিবেশন করেন। এছাড়াও ২০১৩ সাল থেকে বিটিভিতে "ঐকতান" এবং "চিরশিল্পের বাড়ী" অনুষ্ঠানে যন্ত্রসংগীত পরিবেশন করেন।
বজরঙ্গি ভাইজান
বজরঙ্গি ভাইজান ২০১৫ সালে মুক্তিপ্রাপ্ত ভারতীয় নাটকীয় চলচ্চিত্র; যেটি পরিচালনা করেছেন কবির খান। চলচ্চিত্রটিতে চিত্রনাট্যে করেছেন ভি. বিজয়েন্দ্র প্রসাদ এবং প্রযোজনা করছেন সালমান খান ও রকলিন ভেঙ্কটেশ। প্রধান চরিত্রে অভিনয় করেছেন সালমান খান, হারশালি মালহোত্রা, কারিনা কাপুর এবং নওয়াজুদ্দীন সিদ্দিকী। ২০১৪ সালের নভেম্বরে দিল্লিতে প্রধান আলোকচিত্রসমূহ ধারণ করা হয় এবং পবিত্র ঈদুল ফিতর উপলক্ষে ১৭ই জুলাই ২০১৫ তারিখে বিশ্বব্যাপী মুক্তি দেওয়া হয়।
বজরঙ্গি ভাইজান চলচ্চিত্রটি এখনও পর্যন্ত সালমান খানের অভিনয় জীবনের সবচেয়ে ব্যবসাসফল চলচ্চিত্র হিসেবে মর্যাদা পেয়েছে। এটি ভারতে এবং বিশ্বব্যাপী বক্স অফিসে রেকর্ড ভেঙে নতুন রেকর্ড সৃষ্টি করেছে। এটি ঘরোয়াভাবে হিন্দি চলচ্চিত্রের ইতিহাসে দ্রুততম ভারতীয় রুপি ১ বিলিয়ন আয় করেছে। এবং বর্তমানে ভারতে সর্বকালের চতুর্থ সর্বোচ্চ চলচ্চিত্র তালিকায় অবস্থান করছে। ছবিটির মানবিক আবেদন সারা ভারতে সবার মন জয় করতে সক্ষম হয়। তাছাড়া এই ছবিটি পাকিস্তানেও ব্যাপক জনপ্রিয় হয়।
পাকিস্তানের শিশু শাহিদা ( হারশালি মালহোত্রা) র নাম রাখা হয়েছিল বিখ্যাত ক্রিকেটার সাইদ আফ্রিদির নামানুসারে। কিন্তু শাহিদা বোবা। তাকে সুস্থ করতে তাকে নিয়ে তার মা ভারতে আসেন এবং ফেরার পথে ট্রেন থেকে হারিয়ে যায় শাহিদা। নিষ্ঠাবান হিন্দু ব্রাহ্মণ পবন কুমার চতুর্বেদী (সালমান খান) তাকে আশ্রয় দেয়। তার নতুন নাম হয় মুন্নি। মুন্নি বা শাহিদা কথা না বলতে পারার জন্যে পবন অনেক চেষ্টা করেও তার মা বাবার সন্ধান পায়না। ঘটনাপরম্পরায় পবন জানতে পারে যে মুন্নি মুসলিম ও পাকিস্তানি। অসহায় মুন্নি তার কোনো ঠিকানা বলতে পারেনি। শিশুর প্রতি গভীর ভালোবাসা ও মানবতার খাতিরে মুন্নিকে নিয়ে পাকিস্তান যাত্রা করে পবন। অবশ্যই বিনা ভিসা-পাসপোর্টে। রাজস্থান সীমান্তে মাটির তলার সুড়ঙ্গ দিয়ে তাদের পার করে দেয় বুওলী নামের এক লোক। তারা আশ্রয় নেয় মসজিদের মৌলানা সাহেবের কাছে। তিনি পুলিশের নজর এড়িয়ে নিরাপদে পার করে দেন পবনদের। বহু বিপদ ও ঝামেলার মধ্যেও পাকিস্তানের সাধারণ মানুষের সহযোগীতা পায় পবন। এক ফ্রিলান্স সাংবাদিক চাঁদ নওয়াবের (নওয়াজুদ্দীন সিদ্দিকী) সাহায্যে পবন খুঁজে পায় মুন্নির ঠিকানা। কিন্তু পাকিস্তানি পুলিশ তৎপর হয়ে ওঠে পবনকে গ্রেপ্তার করতে। তাদের ধারনা হয় সে ভারতীয় গুপ্তচর। পাকিস্তানি পুলিশের অন্যতম কর্তা হামিদ খান (রাজেশ শর্মা) কিন্তু বুঝতে পারেন পবন নিছকই সাধারণ ভারতীয় যে বাচ্চা মুন্নিকে নিয়ে এসেছিল মা- বাবার কাছে ফিরিয়ে দিতে। তিনি পাক গোয়েন্দা সংস্থার অন্যায় হুকুম তামিল না করে পবনকে মুক্ত করে দেন ও নারওয়ার সীমান্ত দিয়ে দেশে ফেরার জন্যে সাহায্য করেন। ইতিমধ্যে সাংবাদিক চাঁদ নওয়াবের করা পবনের কীর্তির ভিডিও ক্লিপিং সারা পাকিস্তানে ছড়িয়ে যায়। সীমান্তে তাকে বিদায় জানাতে আসেন হাজার হাজার মানুষ। নো ম্যানস ল্যান্ডে পবন আর মুন্নি ওরফে শাহিদা একে অপরকে জড়িয়ে ধরে।অ্যালবামটির সাউন্ডট্র্যাকের সুর করেছেন প্রীতম এবং লিখেছেন ময়ূর পুরি, অমিতাভ ভট্টাচার্য, নীলেশ মিশ্র ও কসুর মনির।
হরিনছড়া
হরিনছড়া (বৈজ্ঞানিক নাম: "Acraea terpsicore") এক প্রজাতির প্রজাপতি, যাদের মূল শরীর এবং ডানা বাঘ রঙের ও তাতে কালো ফুটকি এবং ছোপযুক্ত। এরা ‘নিমফ্যালিডি’ পরিবারের সদস্য।
প্রসারিত অবস্থায় হরিনছড়ার ডানার আকার ৫০-৬৫ মিলিমিটার দৈর্ঘ্যের হয়।
সাধারণত এই জাতীয় প্রজাপতিটি সমগ্র ভারতের বিভিন্ন প্রান্তে প্রচুর পরিমানে দেখা যায়। এছাড়া হিমালয়ের ৬৫০০ ফুট উচ্চতা অব্দি এদের দেখা যায়। নেপাল ও শ্রীলঙ্কা, সমগ্র ভারতীয় উপমহাদেশের সর্বত্র দেখা যায়। এরা একটু খোলামেলা ফাঁকা জায়গা পছন্দ করে। হরিনছড়ারা সাধারনত রুক্ষ-শুষ্ক খোলা প্রান্তর ঝোপে, লতা গুল্মের জঙ্গলে অথবা জলের ভেজা পুকুর ধারের মাটিতে বেশী দেখতে পাওয়া যায়।
এই প্রজাপতির উভয় ডানা বাঘ রঙের এবং ডানার পার্শ্বপ্রান্তে কালো পাড়। পিছনের ডানায় এই পাড় বেশী চওড়া আবার পাড়ের ওপর সাদা সাদা ফুটকি দেখা যায়। সামনের ডানা বেশ লম্বা এবং শীর্ষ গোলাকার। এই গোলাকার ভাবটা পিছনের ডানাতে বেশী ভালো বোঝা যায়।মাথা ও বুকে কালোর ওপর সাদা ফুটকি দেখা যায়।হরিনছড়ার শরীর থেকে একরকম দুর্গন্ধযুক্ত হলুদ তৈলাক্ত তরল বের হয় তাই কয়েকটি জাতের বিশেষ খাদকরা ছাড়া অন্যান্য খাদক্রা এদের খায় না। যৌন মিলনের পর স্ত্রী প্রজাপতির উদরের শেষ প্রান্তে কাঁটার মতো শক্ত গোঁজ তৈরী হয় দেখতে অনেকটা সামনের দিকে মুখ বাঁকানো গোলাপের কাঁটার মতো, যার ফলে স্ত্রী প্রজাপতি পুনরায় যৌন মিলনে সক্ষম হয় না।
এদের ওড়ার ভংগি ধীর এবং দূর্বল প্রকৃতির। মাটির কাছাকাছিতে এরা উড়তে থাকে। ফুলের মধুর প্রতি এদের আসক্তি দেখা যায়।
হরিনছড়ার ডিম হলুদ বর্ণের এবং ঈষৎ লম্বাটে গম্বুজের মতো আকৃতির হয় এবং মাথাগুলি গোল হয়। সাধারণত এরা পাতার নীচের পিঠে এর একবারে ১৫-২০টা ডিম পাড়ে। এর থেকেও বেশি সংখ্যার ডিম অনেক সময় লক্ষ্য করা যায়।
শূককীট গুলি লম্বাটে এবং লালচে বাদামি রঙের হয়, শরীরের নীচের দিকের রঙ পীতাভ সাদা। এদের সারা দেহখন্ডে লম্বা লম্বা কাঁটা থাকে,যেগুলো রোঁয়া যুক্ত ও শাখাযুক্ত হয়।
এই শূককীট বিভিন্ন প্রজাতির প্যাশন ফ্লাওয়ার যেমন- ঝুমকোলতা , , ইত্যাদি পাতার রসালো অংশ ও কচি পাতা আহার করে।
মূককীট এর রঙ সাদা এবং তার গায়ে কালো রেখা ও ফুটকি দেখা যায়। আকৃতি লম্বাটে। পিঠের দুই পাশ ঘেঁষে ফ্যাকাশে লাল বা কমলা রঙের বিন্দু সারি দিয়ে থাকে। এরা মূককীট অবস্থায় গাছের পাতার নীচের দিকে, ডালে, শুকনো কাঠিতে ঝুলে থাকে।
হামাদ বিন ঈসা আল খলিফা
হামাদ বিন ঈসা আল খলিফা যার পূর্ণ নাম হামাদ বিন ঈসা বিন সালমান আল খলিফা (Arabic: حمد بن عيسى بن سلمان آل خليفة‎ Ḥamad bin ʿĪsā bin Salmān ʾĀl Ḫalīfah; জন্ম: জানুয়ারী ২৪, ১৯৫০খৃঃ) হলেন ফেব্রুয়ারি ১৪, ২০০২ খৃঃ হতে নিযুক্ত বাহরাইনের প্রথম বাদশাহ। তার পূর্বে মার্চ ৬, ১৯৯৯ খৃঃ হতে ক্ষমতায় ছিলেন বাহরাইনের দ্বিতীয় আমির। তিনি সেখানকার প্রথম আমির ঈসা বিন সালমান আল খলিফার পুত্র। দেশটিতে ১৭৮৩ সাল হতে আল খলিফা রাজ পরিবারের শাসন প্রচলিত রয়েছে।
হামাদ বিন ঈসা আল খলিফা বাহরাইনের রিফা অঞ্চলে জন্মগ্রহণ করেন জানুয়ারি ২৮, ১৯৫০ সালে। তার পিতার ছিলেন যুবরাজ ঈসা বিন সালমান আল খলিফা এবং মা হ্যাসা বিনতে সালমান আল খলিফা। বাহরাইনের মানামা সেকেন্ডারী স্কুল শেষে হামাদকে পাঠানো হয়ে ইংল্যান্ডের গোডাল্মিং এর এ্যাপ্লিগার্থ্ কলেজে অবশ্য ইতঃপূর্বে তিনি কেম্ব্রিজের সারেই অঞ্চলের দ্যা লীস স্কুলেও ভর্তি হন । তারপর হামাদ হ্যাম্পশায়ারের এ্যাল্ডারশট অঞ্চলে ব্রিটিশ আর্মির সাথে মনস আফিসার ক্যাডেট স্কুলে সেনাবাহিনীর প্রশিক্ষণ গ্রহণ করেন এবং ১৯৬৮ সালে স্নাতক পাশ করেন। চার বছর পর ১৯৭২ সালে ক্যানসারের ফোর্ট লেভেনওয়র্থে অবস্থিত যুক্তরাজ্যের আর্মি কমান্ডেন্ট এন্ড জেনারেল ষ্টাফ কলেজ হতে ডিগ্রী ইন লিডারশিপ বিষয়ে স্নাতক ডিগ্রী অর্জন করেন ।
১৯৬৪ সালের ২৭ জুন তারিখে হামাদ তার পিতাকর্তৃক রাজ্যের উত্তরাধিকারী নুযুক্ত হন। তিনি সেচ কাউন্সিলের চেয়ারম্যান এবং মানামা মিউনিসিপ্যাল কাউন্সিলের চেয়ারম্যান নিযুক্ত হন ১৯৬৮ সালে । তিনি বাহরাইন ন্যাশনাল গার্ড এর কমিশন লাভ করেন ১৯৬৮ সালের ১৬ ফেব্রুয়ারি এবং একই বছর ঐ বাহিনীর কমান্ডার নিযুক্ত হন। ১৯৬৯ সালে বাহরাইনের প্রতিরক্ষা বাহিনীর সর্বাধিনায়ক নিযুক্ত হওয়ার পূর্ব পর্যন্ত তিনি এ পদে দায়িত্ব পালন করেন। হামাদ ১৯৭০ সালে বাহরাইনের প্রতিরক্ষা দপ্তরের প্রধান এবং এ্যাডমিনিষ্ট্রেটিভ কাউন্সিলের ভাইস-চেয়ারম্যান হিসাবে নিযুক্তি লাভ করে ১৯৭১ সাল পর্যন্ত দায়িত্বদ্বয়ে বহাল থাকনে। অতপর ১৯৭১ হতে ১৯৮৮ সাল পর্যন্ত তিনি বাহরাইনের প্রতিরক্ষা প্রতিমন্ত্রী হিসাবে দায়িত্বভার নির্বাহ করেন। ১৯৭৮ সালে প্রশিক্ষণ সমাপ্ত করার পর হামাদ হেলিকপ্টার উড়াতে আরম্ভ করেন ১৯৭৭ সালের অক্টোবর মাস হতে । এরপর তিনি বাহরাইন আমিরী এয়ার ফোর্স গঠনে মনোনিবেশ করেন যা ১৯৮৭ সালে প্রাতিষ্ঠানিক রুপ লাভ করলে ডিফেন্স ফোর্স এয়ার উইংকে পরিবর্ধিত কলেবরে এয়ার ফোর্সে রুপান্তর করা হয়।
পিতা ঈসা বিন সালমান আল খলিফার মৃত্যুর পরে ১৯৯৯ সালের ৬ ই মার্চ হামাদ বাহরাইনের আমির নিযুক্ত হন। আমির হিসাবে হামাদ বাহরাইনে বহু রাজনৈতিক পরিবর্তন সাধন করেন । 
এর মধ্যে রয়েছে সকল রাজবন্ধিদের মুক্তি প্রদান, রাষ্ট্রীয় নিরাপত্তা আদালত বিলুপ্তি এবং রাষ্ট্রীয় নিরাপত্তা ব্যবস্থা বিয়ক ১৯৭৪ সালে জারী করা নির্বাহী আদেশ বাতিল করা। এর পাশাপাশি তিনি বহু রাজ্যবিতাড়িত বাহরাইনি নাগরীককে স্বদেশে প্রত্যাবর্তনের সুযোগ করে দেন। তিনি নিজেকে ২০০২ সালে বাদশাহ ঘোষণা করেন। তার বাস্তবায়ন করা ব্যাপক নির্বাহীকর্তৃত্ত্বের মধ্যে রয়েছে প্রধানমন্ত্রী ও অন্যান্য মন্ত্রীদের নিয়োগ প্রদান, সেনাবাহিনীর নেতৃত্বদান, উচ্চ বিচারিক আদালতের প্রধান নির্বাহীর দায়িত্ব পালন, এবং নির্বাচিত নিম্ন কক্ষের সদস্যদের উপর উচ্চ কক্ষের সংসদ সদস্যগের নিয়োগদান।
হামাদের চারজন স্ত্রীর সংসারে রয়েছে সাত ছেলে ও পাঁচ মেয়ে সহ মোট বারজন সন্তান:
করণ সিং গ্রোভার
করণ সিং গ্রোভার (জন্ম ২৩ ফেব্রুয়ারি ১৯৮২ সাল ) একজন ভারতীয় অভিনেতা এবং মডেল যিনি দিল মিল গায়ে এবং কবুল হেয় সহ অনেক টেলিভিশন শোতে কাজ করেছেন। তিনি চলচ্চিত্র এলোন (২০১৫) এবং হেট স্টোরি ৩-এও অভিনয় করেন।
জাতিসংঘের ফিলিস্তিন বিভাগ পরিকল্পনা
জাতিসংঘের ফিলিস্তিন বিভাগ পরিকল্পনা ছিল ফিলিস্তিনে ব্রিটিশ মেন্ডেট শেষ হওয়ার পর মেন্ডেটরি প্যালেস্টাইন বিভক্ত করার জন্য জাতিসংঘ কর্তৃক প্রণীত একটি প্রস্তাব। ১৯৪৭ সালের ২৯ নভেম্বর জাতিসংঘের সাধারণ পরিষদে এই প্রস্তাবকে "১৮১ (২) প্রস্তাব" হিসেবে গ্রহণ ও বাস্তবায়নের জন্য সুপারিশ করে একটি প্রস্তাব গৃহীত হয়।
এই প্রস্তাবে আরব ও ইহুদি রাষ্ট্র গঠন এবং জেরুজালেম শহরের জন্য বিশেষ আন্তর্জাতিক শাসন চালুর সুপারিশ করা হয়। বিভাগ পরিকল্পনাটি মেন্ডেটের সমাপ্তির জন্য প্রদান করা হয়। পরিকল্পনার চারটি অংশের প্রথমটিতে উল্লেখ করা হয় যে যত শীঘ্রই সম্ভব মেন্ডেট সমাপ্ত করা হবে এবং যুক্তরাজ্য ১৯৪৮ সালের ১ আগস্টের আগেই নিজেকে প্রত্যাহার করে নেবে। প্রত্যাহারের দুই মাস পর নতুন রাষ্ট্রগুলো অস্তিত্বশীল হবে কিন্তু ১৯৪৮ সালের ১ অক্টোবর থেকে দেরী করা যাবে না। এই পরিকল্পনাতে আরব জাতীয়তাবাদি ও জায়নবাদিদের লক্ষ্যের প্রতি দৃষ্টি দেয়া হয়। এই পরিকল্পনাকে প্রস্তাবিত রাষ্ট্রসমূহের মধ্যে "অর্থনৈতিক ইউনিয়ন" হিসেবেও বলা হয়।
পরিকল্পনাটি কিছু অংশ ছাড়া বাকি ইহুদিদের কাছে গৃহিত হয়। জিউয়িশ এজেন্সি ফর প্যালেস্টাইনও একে মেনে নেয়।
আরব নেতারা এই পরিকল্পনাকে প্রত্যাখ্যান করেন। তারা কোনোপ্রকার অঞ্চলগত বিভাজন মেনে নিতে অস্বীকৃতি জানান। এর কারণ ছিল এটি জাতিসংঘ সনদের আত্মনিয়ন্ত্রণ অধিকারের মূলনীতির সাথে সাংঘর্ষি‌ক যাতে জনগণকে তাদের নিজেদের ভাগ্য নির্ধারণের অধিকার দেয়া হয়।
প্রস্তাবটি সাধারণ পরিষদে গৃহিত হওয়ার পর মেন্ডেটরি প্যালেস্টাইনে গৃহযুদ্ধ শুরু হয়। এই বিভাগ পরিকল্পনাটি বাস্তবায়িত হয়নি।
ধ্রুপদী বাস্তববাদ
ধ্রুপদি বস্তুতন্ত্রবাদ দ্বিতীয় বিশ্বযুদ্ধ-পরবর্তী সময়ে প্রবর্তিত এমন একটি তত্ত্ব যা আন্তর্জাতিক রাজনীতিকে ব্যাখ্যা করার চেষ্টা করে। এই তত্ত্ব আন্তর্জাতিক রাজনীতিকে কেবল ক্ষমতা ও সীমিত সম্পদ কুক্ষিগত করার একটি অন্তহীন প্রচেষ্টা বলে মনে করে। তত্ত্বটির প্রবক্তাগণ মনে করেন, কোন কাঠামোগত ব্যবস্থা (যেমন, এমন একটি ব্যবস্থা যেখানে কোন সার্বজনীন নিয়ন্ত্রক নেই) বা কোন উচ্চাভিলাষী রাষ্ট্রনায়ক নন, মানব প্রকৃতিই সকল সঙ্ঘর্ষের মূল কারণ। নিক্কোলো মাকিয়াভেল্লি আর টমাস হব্‌সের চিন্তাধারার সাথে এই তত্ত্বের মিল খুঁজে পাওয়া যায়। আধুনিক চিন্তাবিদদের মধ্যে কার্ল ফন ক্লজউইত্স, হান্স মরগ্যানথু, রেইনহল্ট নিবুর প্রমুখ ধ্রুপদি বস্তুতন্ত্রবাদের প্রবক্তা।
অশোকা ডি সিলভা
ইল্লাওয়ালাকানকানামগে অশোকা রঞ্জিত ডি সিলভা (; জন্ম: ২৮ মার্চ, ১৯৫৬) কালুতারায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। অবসর পরবর্তীকালে আম্পায়ার ও ধারাভাষ্যকারের ভূমিকায় অবতীর্ণ হন। ১৯৮৫ থেকে ১৯৯২ সময়কালে শ্রীলঙ্কা ক্রিকেট দলের অন্যতম সদস্য হিসেবে টেস্ট ও একদিনের আন্তর্জাতিকে অংশ নিয়েছেন তিনি। দলে তিনি মূলতঃ অল-রাউন্ডার ছিলেন। বামহাতে ব্যাটিংয়ের পাশাপাশি ডানহাতে লেগ ব্রেক বোলিংয়ে পারদর্শীতা দেখিয়েছেন অশোকা ডি সিলভা। ঘরোয়া ক্রিকেটে গালে ও নন্দেস্ক্রীপ্টস দলের প্রতিনিধিত্ব করেছেন।
কলম্বোর ইসিপাথানা কলেজের প্রাক্তন শিক্ষার্থী অশোকা তাঁর সমগ্র খেলোয়াড়ী জীবনে ১০ টেস্টে অংশ নিয়েছেন। ৩০ আগস্ট, ১৯৮৫ তারিখে ভারতের বিপক্ষে তাঁর টেস্ট অভিষেক ঘটে। এক বছর পর একই দলের বিপক্ষে ২৪ ডিসেম্বর, ১৯৮৬ তারিখে একদিনের আন্তর্জাতিকে অভিষেক হয়।
আইসিসি’র সেরা আম্পায়ার তালিকায় শ্রীলঙ্কার পক্ষ থেকে প্রথম আম্পায়ার মনোনীত হন। ২০০২ থেকে ২০০৪ সাল পর্যন্ত এ তালিকায় অবস্থান করলেও বাদ পড়েন। পরবর্তীতে এপ্রিল, ২০০৮ সালে এ তালিকায় সদস্য সংখ্যা ১২জন করলে তাঁকে পুণরায় সদস্য হিসেবে অন্তর্ভুক্ত করা হয়। ২০০৩, ২০০৭ ও ২০১১ সালের ক্রিকেট বিশ্বকাপে আম্পায়ার ছিলেন তিনি। কিন্তু তাঁর খেলা পরিচালনায় দক্ষতার উপর নির্ভর করে কম গুরুত্বপূর্ণ খেলায় দায়িত্ব দেয়া হয়। মে, ২০১১ সালের পর তাঁকে তৃতীয় মেয়াদে দায়িত্ব দেয়া হয়নি।
স্টোমাটা
পাতার (এবং কচি কান্ডের) ঊর্ধ্ব ও নিম্নতলের বহিঃত্বকে (এপিডার্মিসে) অবস্থিত দুটি রক্ষীকোষ দিয়ে পরিবেষ্টিত সূক্ষ্ম রন্ধ্রকে পত্ররন্ধ্র বা স্টোম্যাটা ( stomata, একবচনে stoma) বলে। 
পত্ররন্ধ্র শুধু বিশেষ আকৃতির ছিদ্র নয়, এটি একটি গুরুত্বপূর্ণ ক্ষুদ্রাঙ্গ। এই অঙ্গের মাধ্যমে কয়েকটি শারীরবৃত্তীয় প্রক্রিয়া যেমন প্রস্বেদন বা বাষ্পমোচন ও সালোকসংশ্লেষণ পরিচালিত হয়। এর সাথে পত্ররন্ধ্র খোলা ও বন্ধ হওয়া বিষয়টিও নিয়ন্ত্রিত হয়। 
প্রজাতির ওপর নির্ভর করে পাতার প্রতি এক বর্গ সেন্টিমিটারে ১,০০০ হতে ৬০,০০০ পত্ররন্ধ্র থাকতে পারে।
গোপালদাস চৌধুরী
গোপালদাস চৌধুরী () (১৮৮০ - ১৯৭০) পালি ও বাংলা ভাষায় বিভিন্ন গবেষণাগ্রন্থের লেখক। শিশুসাহিত্য, নাটক, উপন্যাস, ছোটগল্প ও সংগীত বিষয়ের ওপর তাঁর বহু সমালোচনাগ্রন্থও আছে। ময়মনসিংহ ও শেরপুরে হাসপাতাল ও শিক্ষায়তন প্রতিষ্ঠায়, যাদবপুর যক্ষ্মা হাসপাতাল ও গোবিন্দকুমার হোম স্থাপনে এবং পানিহাটিতে জনসেবামূলক কাজে অর্থসাহায্য করেন। কলকাতা বিশ্ববিদ্যালয়ের সিন্ডিকেটের সদস্য ছিলেন। বাংলা ভাষা ও সাহিত্যের গবেষণার জন্য কলকাতা বিশ্ববিদ্যালয়কে এবং দীনেশচন্দ্র সেনকে অর্থ দিয়ে ও অন্যভাবে সহযোগিতা করেন।
গোপালদাস চৌধুরীর জন্ম শেরপুর জেলার ধনী জমিদার গৃহে। তিনি শিক্ষা ও গবেষণায় বহুদিন ব্যয় করেন।
১৯১৪ সনের ২৬ আগস্ট বিপ্লবী দলের জন্য শ্রীশচন্দ্র মিত্র ও অন্যান্যরা রডা কোম্পানির পিস্তল চুরি করেন। সেইদিনই দিবাগত রাত ৩টার দিকে মালামাল পুরোহিতের মারফৎ ময়মনসিংহের জমিদার গোপালদাস চৌধুরীর বাড়িতে সরান হয়।
গোপাল দেব
গোপাল দেব () ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব ও শহীদ বিপ্লবী। কুমিল্লার জেলা ম্যাজিস্ট্রেট মি. স্টিভেন্সকে ১৯১৪ সালে ৩১ ডিসেম্বর বিপ্লবী সুনীতি চৌধুরী ও শান্তি ঘোষ হত্যা করলে সেই হত্যার ব্যাপারে দুটি রিভলভারসহ গোপাল দেব ধরা পড়েন। বিচারে তাঁর আন্দামানে দ্বীপান্তরদণ্ড হয়। পরে ভারত ভূখণ্ডের জেলে স্থানান্তরিত হয়ে বন্দি অবস্থাতেই মারা যান।
গোপাল দেবের জন্ম ব্রাহ্মণবাড়ীয়া জেলার শ্রীঘরে।
জিল অ্যাব্রামসন
জিল অ্যাব্রামসন (ইংরেজিতে: Jill Abramson; জন্ম মার্চ ১৯, ১৯৫৪) একজন মার্কিন লেখিকা এবং সাংবাদিক। তিনি দ্য নিউ ইয়র্ক টাইমস পত্রিকার সাবেক নির্বাহী সম্পাদক হিসেবে খ্যাত। সেপ্টেম্বর ২০১১ থেকে মে ২০১৪ পর্যন্ত পত্রিকাটিতে তিনি নির্বাহী সম্পাদক হিসেবে দায়িত্ব পালন করেন। "দ্য নিউ ইয়র্ক টাইমস"-এর ১৬০ বছরের ইতিহাসে তিনিই প্রথম নারী হিসেবে এই পদে অধিষ্ঠিত হন। ১৯৯৭ সালে তিনি পত্রিকাটিতে সাংবাদিক হিসেবে যোগদান করেন। নির্বাহী সম্পাদক হবার আগে তিনি ওয়াশিংটন ব্যুরো প্রধান এবং ব্যবস্থাপনা সম্পাদক হিসেবেও দায়িত্ব পালন করেন। অ্যাব্রামসন দ্য ওয়াল স্ট্রিট জার্নাল পত্রিকাতেও তদন্ত প্রতিবেদক এবং ডেপুটি ব্যুরো প্রধান হিসেবেও কাজ করেছিলেন। 
ফোর্বস ২০১২ সালে অ্যাব্রামসনকে বিশ্বের ১০০ ক্ষমতাধর নারীদের অন্যতম হিসেবে অভিহিত করে। ফরেন পলিসি তাকে বিশ্বের ৫০০ ক্ষমতাধর ব্যক্তিদের অন্যতম হিসেবে আখ্যা দিয়েছে।
এইচটিএমএল উপাদান
এইচটিএমএল মূলসূত্র বা অঙ্গ বা উপাদান (ইংরেজি: HTML Element) হল একক এইচটিএমএল নথি বা ওয়েব পেজের একটি উপাংশ যখন একে ডকুমেন্ট অবজেক্ট মডেলে পার্সার করা হয়। এইচটিএমএল রচিত হয় এইচটিএমএল উপাদান এবং অন্যান্য নড দিয়ে যেমন টেক্টট নড। প্রতেক্যটি এইচটিএমএল উপাদান এইচটিএমএল গুন ধারণ করতে পারে। উপাদানগুলোতে অন্য বিষয়বস্তু রাখা যায় এমনকি অন্য একটি উপাদান এবং লেখাসহকারে। উপাদানগুলো বোঝার সুবিধার্থে নামকরণ করা হয়েছে চলিত জীবনের শব্দ থেকে বা অর্থ থেকে যেমন: codice_1 উপাদানটি বোঝায় নথির শিরোনাম। এইচটিএমএল মূলসূত্রগুলো এইচটিএমএল ডকুমেন্টের সাথে এমবেডেড কোডিং নির্দেশাবলী (ইন্সট্রাকশন)। ওয়েব ব্রাউজার এইচটিএমএল ট্যাগ বা নির্দেশাবলী অনুবাদ (ট্রান্সলেট) করে দর্শক (ভিউয়ার) এর নিকট প্রদর্শন করে।
প্রভৃতি। এ জোড়ার প্রথম ট্যাগটি হলো শুরুর ট্যাগ আর দ্বিতীয়টি হলো শেষ করার ট্যাগ।
উন্মুক্ত প্রবেশাধিকার সপ্তাহ
উন্মুক্ত প্রবেশাধিকার সপ্তাহ বা ওপেন অ্যাক্সেস সপ্তাহ হলো উন্মুক্ত প্রবেশাধিকার, এবং সংশ্লিষ্ট বিষয়ের ওপর মনোযোগ কেন্দ্রীভূত করার লক্ষ্যে একটি বার্ষিক পাণ্ডিত্যপূর্ণ যোগাযোগের ঘটনা বা ইভেন্ট। বিশ্বব্যাপী বিভিন্ন স্থানে অক্টোবরের শেষ সপ্তাহব্যাপী অনলাইন এবং অফলাইন উভয় ক্ষেত্রেই এ-সপ্তাহ পালিত হয়। বিশেষ ধরনের কার্যকলাপের মধ্যে আলোচনা, সেমিনার, সিম্পোজিয়ামের বা ওপেন-এক্সেস ম্যান্ডেট বা উন্মুক্ত প্রবেশাধিকারের অন্যান্য মাইলফলক পরিকল্পনা অন্তর্ভুক্ত। উদাহরণস্বরূপ, রয়েল সোসাইটি ২০১১ সালে উন্মুক্ত প্রবেশাধিকার সপ্তাহে ১৬৬৫ থেকে ১৯৪১ পর্যন্ত তাদের সমস্ত আর্কাইভের ডিজিটাইজড ব্যাকফাইল প্রকাশের সিদ্ধান্ত ঘোষণা করে।
উন্মুক্ত প্রবেশাধিকার সপ্তাহের শিকড় রয়েছে ১৫ই ফেব্রুয়ারি, ২০০৭ সালে স্টুডেন্টস ফর ফ্রি কালচার এবং অ্যালায়ান্স ফর ট্যাক্সপেয়ার অ্যাক্সেস আয়োজিত যুক্তরাষ্ট্রে অনুষ্ঠিত "জাতীয় ওপেন অ্যাক্সেস কার্যক্রম দিবস"-এর উদ্‌যাপনে।
২০০৮ সালের ১৪ই অক্টোবরকে ওপেন অ্যাক্সেস দিবস হিসেবে নামকরণ করা হয় এবং ধীরে ধীরে এই অনুষ্ঠানটি বৈশ্বিক হয়ে ওঠে। ২০০৯ সালে, অনুষ্ঠানটি সপ্তাহব্যপী বর্ধিত হয়, যা ১৯-২৩ অক্টোবর অনুষ্ঠিত হয়। ২০১০ সালে, এটি ১৮-২৪ অক্টোবর অনুষ্ঠিত হয়। ২০১১ সাল থেকে এটি প্রতি বছর অক্টোবর মাসের শেষ সপ্তাহ জুড়ে অনুষ্ঠিত হয়ে আসছে।
শুরুর দিকে সংগঠনসমূহ তাদের নিজস্ব প্রতিপাদ্য নির্ধারন করতে ওপেন অ্যাক্সেস সপ্তাহে উদযাপন করতো। ২০১২ সাল থেকে, বিশ্ব ব্যাংকে উদযাপিত এক সঙ্গতিপূর্ণ কিক-অফ ইভেন্ট বা অনুষ্ঠানে একটি 'অফিসিয়াল' প্রতিপাদ্য প্রতিষ্ঠিত হয় যা বিশেষ নজর কাড়ে।উন্মুক্ত প্রবেশাধিকার ডিরেক্টরি "ঘটনাবলী" অংশে "উন্মুক্ত প্রবেশাধিকার সপ্তাহ" সম্পর্কিত বিভিন্ন রাষ্ট্র ও প্রতিষ্ঠান আয়োজিত বিস্তারিত অনুষ্ঠানসূচী লিপিবদ্ধ করেছে। এছাড়াও উন্মুক্ত প্রবেশাধিকার সপ্তাহের ওয়েবসাইটেও অনুষ্ঠানগুলি সম্পর্কে জানা যেতে পারে। এখানে উন্মুক্ত প্রবেশাধিকার সপ্তাহ ২০১৩-এর প্রায় ১৪০টি অনুষ্ঠান লিপিবদ্ধ রয়েছে।
যাদুগোপাল মুখোপাধ্যায়
যাদুগোপাল মুখোপাধ্যায় () (১৮ সেপ্টেম্বর, ১৮৮৬ - ৩০ আগস্ট, ১৯৭৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম চমকপ্রদ চরিত্র, বিপ্লবী অনুশীলন সমিতির অবিসংবাদী নেতা ও প্রখ্যাত চিকিৎসক। রাজনীতিক্ষেত্রে তিনি বাঘা যতীন, অরবিন্দ ঘোষ, মানবেন্দ্রনাথ রায়, মতিলাল রায় প্রভৃতির ঘনিষ্ঠ সহযোগী ছিলেন। যুগান্তর পার্টির কর্ণধার হিসেবে তিনি ইশতেহার প্রচার করে বিপ্লবী সংগঠন তুলে দিয়ে বাংলার বিপ্লবীদের কংগ্রেসের মাধ্যমে গণআন্দোলনে অংশগ্রহণের নির্দেশ দিয়েছিলেন। উচ্চাঙ্গ সংগীত বিশারদ ও সুসাহিত্যিক ছিলেন।
যাদুগোপাল মুখোপাধ্যায়ের জন্ম মেদিনীপুর জেলার তমলুকে। তাঁর পিতার নাম কিশোরীলাল মুখোপাধ্যায়। সুলেখক ধনগোপাল মুখোপাধ্যায় তাঁর ছোট ভাই। ১৯১৫ সালে মেডিকেল কলেজের ছাত্রাবস্থায় তাঁকে আত্মগোপন করতে হয়। ১৯২১ সালে আত্মগোপন থেকে আত্মপ্রকাশের পর ফাইনাল এম.বি. পরীক্ষায় মেডিসিনে সর্বোচ্চ নম্বর পেয়ে ডাক্তারি পাস করেন।
যাদুগোপাল মুখোপাধ্যায় ১৯০৫ সালে অনুশীলন সমিতির সভ্য হন। পরে যতীন্দ্রনাথ মুখোপাধ্যায়ের নেতৃত্বে যে যুগান্তর দল ১৯১৫ সালে জার্মানির সহযোগিতায় ভারতে সশস্ত্র সংগ্রামের আয়োজন করেছিলেন, তিনি ছিলেন সে দলের বৈদেশিক দপ্তরের ভারপ্রাপ্ত নেতা ও আন্তর্জাতিক রাজনীতি বিশেষজ্ঞ। বালেশ্বর যুদ্ধে যতীন্দ্রনাথের মৃত্যু হলে যুগান্তর দলের দায়িত্ব আসে তাঁর উপর। পুলিসের মতে যাদুগোপাল "Was the Brain of the Jugantar" এবং তাঁকে ধরিয়ে দেবার জন্য ২০ হাজার টাকা পুরস্কার ঘোষণা করা হয়। কিন্তু তিনি ১৯২১ সাল পর্যন্ত আত্মগোপন করে বাংলা, অসম, চীন সীমান্ত ও বিহারের বিভিন্ন স্থানে ঘুরে ঘুরে দলের কাজ চালিয়ে যান। এসময় তার সহকারী ছিলেন বিপ্লবী সুরেন্দ্রমোহন ঘোষ, কুলেন্দ্র রাহা রায় প্রমুখ। ১৯২৩ থেকে ১৯২৭ সন পর্যন্ত কারারুদ্ধ থাকেন। মুক্তি পেলেও তাঁকে বাংলা থেকে বহিষ্কার করা হয়।
১৯২৭ সন থেকে যাদুগোপাল মুখোপাধ্যায় বিহারের রাঁচি শহরে স্থায়ীভাবে বসবাস ও চিকিৎসা ব্যবসা করতে থাকেন। ৩৫ বছর ধরে ঐ অঞ্চলে সুচিকিৎসকরূপে খ্যাতি অর্জন করেন। যক্ষ্মা রোগের চিকিৎসায় বিশেষ পারদর্শী ছিলেন। এ বিষয়ে তিনি একখানি গ্রন্থও রচনা করেন।
যাদুগোপাল ১৯৪২ - ১৯৪৫ সন পর্যন্ত ভারত ছাড় আন্দোলনের অংশ নেবার কারণে কারারুদ্ধ থাকেন। এ সময় হাজারিবাগ জেলে তাঁর সহবন্দিদের মধ্যে ছিলেন জয়প্রকাশ নারায়ণ। আন্দোলনকে সফল করে তোলার জন্য তিনিই জয়প্রকাশ নারায়ণ ও আরো কয়েকজনকে জেল থেকে পালানোর পরিকল্পনাসহ পরামর্শ দেন এবং প্রত্যক্ষভাবে সহযোগিতা করেন।
তাঁর রচিত উল্লেখযোগ্য গ্রন্থ হচ্ছে,
যাদবেন্দ্রনাথ পাঁজা
যাদবেন্দ্রনাথ পাঁজা () ১৮৮৫ - ১৯৬১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব এবং আইন ব্যবসায়ী। দীর্ঘ ২০ বছর বর্ধমান জেলা কংগ্রেসের সভাপতি ছিলেন। অবিভক্ত বাংলার আইন পরিষদের সদস্য ছিলেন। দেশ স্বাধীন হবার পর রাজ্যের মন্ত্রীসভায় যোগ দেন। তিনি মৃত্যুকালে কংগ্রেসের পশ্চিমবঙ্গ রাজ্যের সভাপতি পদে আসীন ছিলেন।
যাদবেন্দ্রনাথ পাঁজার জন্ম বর্ধমান জেলায়।
যাদবেন্দ্রনাথ পাঁজা করমচাঁদ গান্ধীর আহ্বানে সর্বস্ব ত্যাগ করে অসহযোগ আন্দোলনে যোগ দেন এবং দেশের কাজে বহুবার কারাবরণ করেন।
প্রতুল ভট্টাচার্য
প্রতুল ভট্টাচার্য বা প্রতুলচন্দ্র ভট্টাচার্য () (১৬ জানুয়ারি, ১৯০০ - ২৯ আগস্ট, ১৯৭৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ছাত্রাবস্থাতেই বিপ্লবী নেতা হেমেন্দ্রকিশোর আচার্য চৌধুরীর প্রভাবে যুগান্তর দলের সঙ্গে যুক্ত হন। ময়মনসিংহে শিক্ষা শেষ করে কলকাতায় আইন কলেজে পড়ার সময় বেঙ্গল ক্রিমিনাল ল অ্যাামেন্ডমেন্ট অ্যাক্টে আটক বন্দি হিসেবে জেলে থাকেন। ১৯২৮ সালে মুক্ত হন। ঐ বছরই কলকাতা কংগ্রেসে সুভাষচন্দ্র বসুর নেতৃত্বে পরিচালিত স্বেচ্ছাসেবক বাহিনীর সহ দলনেতার ভূমিকা গ্রহণ করেন। ঐ আধা-সামরিক বাহিনী গঠন করার উদ্দেশ্য ছিলো ভবিষ্যতে বিপ্লবী কর্মকাণ্ডের প্রস্তুতি। ১৯৩০ সালে তিন আইনে ধরা পড়ে ভারতের বিভিন্ন কারাগারে থাকেন। ১৯৩৮ সনে মুক্তি পাবার পর থেকে আমৃত্যু বাংলাদেশের কমিউনিস্ট পার্টির সদস্য ছিলেন। পূর্ব বাংলার মুক্তি আন্দোলনের সময় বহুভাবে এই আন্দোলনকে সাহায্য করেছেন। তিনি ব্রিটিশ রাজের জেলে মোট ১০ বছর বন্দি ছিলেন।
প্রতুল ভট্টাচার্যের জন্ম নেত্রকোনা জেলার কেন্দুয়া উপজেলায়। তাঁর পিতার নাম গোবিন্দচন্দ্র ভট্টাচার্য।
যোগেন্দ্রনাথ চক্রবর্তী
যোগেন্দ্রনাথ চক্রবর্তী, বা রামচন্দর () (? - ২৭ মার্চ, ১৯১৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। বিপ্লবী অনুশীলন দলের সভ্য ছিলেন। শ্রীহট্টের একটি আশ্রমের অধিবাসী স্ত্রী-পুরুষদের উপর পুলিসি অত্যাচারের প্রতিশোধ গ্রহণের জন্য এস.ডি.ও. গর্ডন সাহেবকে হত্যার উদ্দেশ্যে বোমা নিয়ে সাহেবের বাংলোয় যান যোগেন্দ্রনাথ। দুর্ভাগ্যক্রমে নিজের হাতেই বোমাটি ফেটে যাওয়ায় তিনি মারা যান।
যোগেন্দ্রনাথ চক্রবর্তীর জন্ম নেত্রকোনা জেলার আটপাড়া উপজেলার দিয়ারা গ্রামে।।
সিলেটের বর্তমান মৌলভীবাজার জেলার অরুণাচল জগৎসী আশ্রমে সাধুদের ওপর পুলিসের অত্যাচার হ্যেছিলো এবং এজন্য মহকুমা হাকিম গর্ডন সাহেব দায়ী ছিলেন। অনুশীলনের নেতারা গর্ডন সাহেবকে শাস্তি দেওয়ার জন্য যোগেন্দ্রনাথ চক্রবর্তী, তারাপ্রসন্ন বল, ও অমৃতলাল সরকারকে পাঠান। যোগেন্দ্রনাথ চক্রবর্তীর সাথে একটি বোমা ও পিস্তল ছিলো। কাটা তারের বেড়া পার হওয়ার সময় ঘোর অন্ধকার রাত্রে যোগেন্দ্র হোঁচট খেয়ে পড়ে যান। সঙ্গে সঙ্গে বোমা ফাটে এবং নিজ বোমায় যোগেন্দ্র নিহত এবং অপর দুজন আহত হন। যোগেন্দ্রের দেহ ঘটনাস্থলে পড়ে থাকে, অপর দুজন অতি কষ্টে দলের কর্মী লালমোহন দে'র সাহায্যে পলায়ন করে ঢাকায় আসতে সক্ষম হন। যোগেন্দ্রের দেহ শনাক্ত করার জন্য সরকার ১৫ হাজার টাকা পুরস্কার ঘোষণা করেছিল।
মাইকেল কারবেরি
মাইকেল আলেকজান্ডার কারবেরি (; জন্ম: ২৯ সেপ্টেম্বর, ১৯৮০) লন্ডনের ক্রয়ডন এলাকায় জন্মগ্রহণকারী ইংরেজ আন্তর্জাতিক ক্রিকেটার। ইংল্যান্ড ক্রিকেট দলের পক্ষে খেলছেন তিনি। বামহাতি উদ্বোধনী ব্যাটসম্যান হিসেবে খেলে থাকেন মাইকেল কারবেরি। এছাড়াও, ডানহাতি অফ ব্রেক বোলিংয়ে পারদর্শী তিনি। ঘরোয়া ক্রিকেটে হ্যাম্পশায়ারের প্রতিনিধিত্ব করছেন তিনি।
গায়ানিজ ও বজন বংশোদ্ভূত পরিবারের সন্তান তিনি। ওয়েস্ট উইকহামের সেন্ট জন রিগবি কলেজে অধ্যয়ন করেন। সারে দলের মাধ্যমে তার কাউন্টি ক্রিকেটে খেলা শুরু করেন। একই সময়ে সারে ক্রিকেট বোর্ডেও খেলেন তিনি। ২০০১-২০০২ পর্যন্ত সারে দলে খেলার পর কেন্টে যোগ দেন। ২০০৩ থেকে ২০০৫ সাল পর্যন্ত কেন্টে অবস্থান করেন। এরপর ২০০৬ মৌসুমে হ্যাম্পশায়ারে খেলছেন। আন্তর্জাতিক ক্রিকেট অঙ্গনে ইংল্যান্ড লায়ন্সের পক্ষে খেলেন।
২০০৬ সালে টুয়েন্টি২০ কাপে ২৭.৭৫ গড়ে ২২২ রান তোলেন। তন্মধ্যে মিডলসেক্সের বিপক্ষে সর্বোচ্চ ৯০ রান তোলেন। এরফলে ইংল্যান্ড এ দলের সদস্য হিসেবে বাংলাদেশ সফর করেন তিনি।
২০০৯-১০ মৌসুমে স্বাগতিক বাংলাদেশের বিপক্ষে তার টেস্ট অভিষেক ঘটে। বাংলাদেশ সফরে তিনি নিয়মিত অধিনায়ক অ্যান্ড্রু স্ট্রসের পরিবর্তে চলতি দায়িত্বে থাকা অ্যালাস্টেয়ার কুকের সাথে ব্যাটিংয় উদ্বোধনে নামার জন্য টেস্ট দলে অন্তর্ভুক্ত হন। চট্টগ্রামের জহুর আহমেদ চৌধুরী স্টেডিয়ামে অনুষ্ঠিত ঐ টেস্টে উদ্বোধনী জুটিতে ৭২ রান তোলেন। ব্যক্তিগত ৩০ রানে মাহমুদুল্লাহ রিয়াদের বলে এলবিডব্লিউর শিকারে পরিণত হন। আব্দুর রাজ্জাক তার প্রথম টেস্টের দ্বিতীয় ইনিংসে কারবেরিকে আউট করেন। ঐ ইনিংসে ৩৪ রান সংগ্রহ করেন তিনি। তাস্বত্ত্বেও ইংল্যান্ড দল ১৮১ রানের জয় পায়। এছাড়াও বাংলাদেশের প্রথম ইনিংসে নাইম ইসলামকে রান আউট করে নিজস্ব সেরা ফিল্ডিং নৈপুণ্য প্রদর্শন করেন।
২০১৩ সালের গ্রীষ্মে অস্ট্রেলিয়ার বিপক্ষে টুয়েন্টি২০ আন্তর্জাতিক ও একদিনের আন্তর্জাতিকে খেলার জন্য মনোনীত হন তিনি। ১৪ সেপ্টেম্বর ম্যাথু ওয়েদের ক্যাচ নেন একহাতে। এরপর চতুর্থ খেলায় নিজস্ব প্রথম অর্ধ-শতক তোলেন। ২৩ সেপ্টেম্বর, ২০১৩ তারিখে অ্যাশেজ সিরিজে খেলার জন্য আমন্ত্রণ জানানো হয়। অস্ট্রেলিয়া সফরে ব্রিসবেনে অনুষ্ঠিত প্রথম টেস্টে খেলেন। দ্বিতীয় দিনে দলনায়ক কুকের সাথে খেলেন ও ইনিংসের সর্বোচ্চ ৪০ রান তোলেন। দ্বিতীয় টেস্টে অ্যাডিলেডে নিজস্ব প্রথম টেস্ট অর্ধ-শতক সংগ্রহ করেন। কিন্তু তাড়াহুড়োর কারণে তিনি ভাল করতে পারেননি। কিন্তু রুট, বেল ও কুকের সংগ্রহকে অতিক্রম করে ইংল্যান্ডের ব্যাটিং গড়ে তৃতীয় স্থানে ছিলেন।
বিন রোয়ে
বিন রোয়ে (ইংরেজি: "Without Crying") হল শাহজাদ কাশ্মীরি ও মোমিনা মুরাদ পরিচালিত ২০১৫ সালের একটি পাকিস্তানি চলচ্চিত্র। চলচ্চিত্রটি নির্মাণ করেছেন মোমিনা মুরাদ এবং অভিনয়ে ছিলেন অভিনেত্রী মাহিরা খান, অভিনেতা হুমায়ুন সায়িদ, আরমিনা খান, জেবা বখতিয়ার, জাভেদ শেইখ এবং আরও অনেকে। হাইসাম হুসাইন চলচ্চিত্রটির একটি সঙ্গীতের পরিচালনা করেছেন। ২০১৫র ১৮ই জুন ঈদুল ফিতরের দিন চলচ্চিত্রটি জাতীয় ও আন্তর্জাতিকভাবে মুক্তি পায়। মুক্তির আগে ও পরে বক্স অফিস সমালোচকদের কাছে ছবিটি ব্যাপকভাবে প্রশংসিত হয়। চলচ্চিত্রটি পাকিস্তানি লেখক ফারহাত ইশতিয়াকের বিন রোয়ে আসু নামক উপন্যাস অবলম্বনে নির্মাণ করা হয়েছে, যার কাহিনী সাবা ও ইরতিজা নামক দম্পতি এবং তৃতীয় ব্যক্তি হিসেবে সাবার অজ্ঞাত বোন সামানের ত্রিভুজ প্রেম কে ঘিরে আবর্তিত হয়েছে।
বিগ শো
পল রান্ডাল উইট জুনিয়র (জন্ম ৮ ফেব্রুয়ারি , ১৯৭২) একজন আমেরিকান পেশাদারি কুস্তিগির ।
গ্রীষ্মকালীন অলিম্পিকে দৌড়বাজী
১৮৯৬ সালে আধুনিক অলিম্পিকের জন্ম থেকেই গ্রীষ্মকালীন অলিম্পিকে দৌড়বাজীর প্রতিযোগিতা অনুষ্ঠিত হয়ে আসছে। এই গোত্রের খেলা প্রাচীন অলিম্পিক গেমসেরও অবিচ্ছেদ্য অংশ ছিল। আধুনিক অলিম্পিকে দৌড়বাজীর প্রধাণ বিভাগগুলি হল, ট্র্যাক ও ফিল্ড বিভাগ, পথ দৌড় বিভাগ, এবং প্রতিযোগিতামূলক হন্টন বিভাগ। শুরুর দিকে ক্রস কান্ট্রি দৌড় বিভাগও ছিল কিন্তু ১৯২৪ গ্রীষ্মকালীন অলিম্পিক পর থেকে এটি বাদ যায়।
ঐতিহাসিকভাবে দৌড়বাজীতে অনেক রকম বিভাগের প্রতিযোগিতা অনুষ্ঠিত হয়েছে। ১৯০০ ও ১৯২০ সালের অলিম্পিকে যেমন, গ্রীষ্মকালীন অলিম্পিকে দড়ি-টানাটানি প্রতিযোগিতা দৌড়বাজীর অন্তর্গত একটি বিভাগ হিসাবে আয়োজিত হয়েছিল। অথচ বর্তমানে দড়ি টানাটানি ও দৌড়বাজী দুটি সম্পুর্ণ পৃথক ক্রীড়া হিসাবে পরিগণিত হয়।
১৯৫২ সালে স্বল্পদূরত্বের প্রতিযোগিতামূলক হন্টনের পর পুরুষদের দৌড়বাজীতে আর কোনো পরিবর্তন হয়নি। একমাত্র ব্যতিক্রম ১৯৭৬ সালের অলিম্পিকে দূরপাল্লার প্রতিযোগিতামূলক হন্টন বাতিল করা হয়। তাই সে বছরে IAAF পৃথকভাবে ৫০ কিমি হাঁটার বিশ্বচ্যাম্পিয়নশিপ আয়োজন করে। ফলে আবার ১৯৮০ সালের অলিম্পিকে এই বিভাগ পুনঃপ্রতিষ্ঠিত হয়। এই দূরপাল্লার প্রতিযোগিতামূলক হন্টন একমাত্র প্রতিযোগিতা যা মহিলাদের বিভাগে নেই। এছাড়া পুরুষদের ডেকাথলন ও ১১০ মিটার বাধাদৌড়ের পরিবর্তে মহিলাদের জন্য যথাক্রমে হেপ্টাথলন ও ১০০ মিটার বাধাদৌড় বিভাগ দুটি আছে।
অলিম্পিকে এখনও পর্যন্ত সর্বমোট ৫২ টি বিভাগে দৌড়বাজী অনুষ্ঠিত হয়েছে। আপাতত অলিম্পিকে দৌড়বাজী ২৪ টি বিভাগের সমাহার। পরিত্যক্ত বিভাগগুলির অনেকেই আজকের বিভাগগুলির মতই ছিল, পার্থক্যটা ছিল দৈর্ঘ্যে। বিশেষ করে স্টিপলচেজে, বাধাদৌড় আর প্রতিযোগিতামূলক হন্টনে এটা বেশি দেখা যায়। দলগত দৌড়ের প্রতিযোগিতাগুলি প্রথম ছয়টি অলিম্পিকের পর বন্ধ করে দেওয়া হয়। অ্যাথলেটিক ট্রায়াথলন (একবারই অনুষ্ঠিত একটি অদ্ভুত বিভাগ, যেখানে জিমন্যাস্টরা লং জাম্প, শট পাট, ১০০ মিটার দৌড়ে অংশ নিয়েছিল!) এবং পেন্টাথলনের মত বিভিন্ন বিভাগের সমাহারের খেলাগুলি একদিকে যেমন ধীরে ধীরে সরে গিয়ে ডেকাথলনের জায়গা করে দেয়; তেমনি মিশ্র রিলের পরিবর্তে আসে সুষম রিলে। দাঁড়িয়ে লাফানো বা নানা ধরনের যে ছোঁড়ার প্রতিযোগিতা ১৯০৮ ও ১৯১২ অলিম্পিকে পরীক্ষামূলকভাবে আয়োজিত হয়েছিল, সেগুলিও আর আয়োজিত হয় না। আবার ক্রস কান্ট্রি দৌড়ের মত আজও সুপরিচীত দৌড়বাজীর বিভাগ ১৯১২ থেকে ১৯২৪ সালের পর অলিম্পিকে আর আয়োজিত হয়নি।
দৌড়বাজীতে মহিলাদের প্রতিযোগিতা ১৯২৮ গ্রীষ্মকালীন অলিম্পিকে শুরু হয়।
প্রায় সমস্ত রাষ্ট্র, যারা অলিম্পিকে প্রতিদ্বন্দ্বিতা করেছে তারা কখনো না কখনো দৌড়বাজীতে অংশ নিয়েছে। প্রতি খোপের সংখ্যা সংশ্লিষ্ট রাষ্ট্রের প্রতিযোগীর সংখ্যা নির্দেশ করছে।
বি. দ্র. -
"২০১২ গ্রীষ্মকালীন অলিম্পিক পর্যন্ত সংকলিত"
পদ্ম পাতার জল
পদ্ম পাতার জল ২০১৫ সালে মুক্তিপ্রাপ্ত বাংলাদেশী ঐতিহাসিক রোমান্টিক নাট্য চলচ্চিত্র। চলচ্চিত্রটির কাহিনী ও চিত্রনাট্য রচনা করেছেন লতিফুল ইসলাম শিবলী এবং পরিচালনা করেছেন তন্ময় তানসেন। ট্রাইপড স্টুডিওর ব্যনারে চলচ্চিত্রটি প্রযোজনা করেছেন রাজিব রায়হান, রাজু আহমেদ এবং শেখ আসিফুর রহমান। ব্রিটিশ ঔপনিবেশিক সময়ের গল্পকে কেন্দ্র করে গড়ে উঠেছে এই চলচ্চিত্রের কাহিনী। চলচ্চিত্রে অভিনয় করেছেন মামনুন হাসান ইমন, বিদ্যা সিনহা সাহা মীম, তারিক আনাম খান, চিত্রলেখা গুহ, নিমা রহমান, অমিত হাসান প্রমুখ এবং বিশেষ চরিত্রে অভিনয় করেছেন নিপুণ আক্তার। চলচ্চিত্রটি ২০১৫ সালের ১৮ জুলাই মুক্তি পায়।
ব্রিটিশ ঔপনিবেশিক সময়কার এক বাঈজি বাড়ির গল্প নিয়ে এই চলচ্চিত্রের কাহিনী গড়ে উঠেছে। একজন সরল কবি উচ্চশিক্ষার জন্য গ্রাম থেকে শহরে যায়। জাগতিক চাকচিক্য তাকে কখনোই আকর্ষণ না করলেও বন্ধুদের পাল্লায় পড়ে একদিন তাকে যেতে হয় শহরের শ্রেষ্ঠ বাঈজীর মহলে। সেথানে সুন্দরী বাঈজীর রূপ নৃত্যকলা সঙ্গীতে আকৃষ্ঠ হয়ে নিজের কবিতায় সেই মুগ্ধতা প্রকাশ করতে থাকে। পোশাদার বাঈজীর নিকট কবিতার কোন মূল্য নেই। একদিন একটি বাঊজীর কানের একটি ঝুমকা কবিকে পৌছে দেয় বাঈজী মহলের সীমানার ভেতরে যেখানে সকলের প্রবেশ নিষেধ। ধীরে ধীরে প্রকাশ হতে থাকে ঊনবিংশ শতাব্দীর চাকচিক্যময় বাঈজী মহলের ভেতরের ঘটনা। এদিকে কবি ধীরে ধীরে সীমানা ভেঙে বাঈজীর সাথে ঘনিষ্ঠ সম্পর্ক তৈরি করতে চেষ্টা করে।চলচ্চিত্রে সঙ্গীত আয়োজনে বিভিন্ন সুরকার এবং সঙ্গীতঙ্গ পাশাপাশি বাংলাদেশের দুইটি ব্যান্ড কাজ করে। এদের মধ্যে রয়েছেন আহমেদ ইমতিয়াজ বুলবুল, শায়ান চৌধুরী অর্ণব, এস আই টুটুল, অদিত ওজবার্ট এবং ব্যন্ড শিরোনামহীন ও চিরকুট। গান লিখেছেন যৌথভাবে লতিফুল ইসলাম শিবলী এবং শারমিন সুলতানা। চলচ্চিত্রের বিভিন্ন গানে কণ্ঠ দেন আসিফ আকবর, সাবরিনা পড়শী, নাজমুন মুনিরা ন্যান্সি, দিলশাদ নাহার কনা, এলিটা করিম, শায়ান চৌধুরী অর্ণব, ব্যান্ড শিরোনামহীন প্রমুখ। চলচ্চিত্রর "পদ্ম পাতার জল" নামে শিরোনাম সঙ্গীত পরিবেশন করে ব্যান্ড শিরনোমহীন।
পার্থ স্কর্চার্স
পার্থ স্কর্চার্স () পশ্চিম অস্ট্রেলিয়ার পার্থভিত্তিক ঘরোয়া টুয়েন্টি২০ প্রতিযোগিতায় অস্ট্রেলীয় ক্রিকেট দল। দলটি বিগ ব্যাশ লীগে পার্থের প্রতিনিধিত্বকারী দল। ক্রিকেট খেলায় দলটি কমলা রঙের পোশাক পরিধান করে।
এ পর্যন্ত দলটি চারটি বিবিএল ফাইনালে খেলার সুযোগ পায়। তন্মধ্যে তিনটিতেই স্বাগতিক ছিল। তৃতীয় ও চতুর্থ মৌসুমের প্রতিযোগিতায় তারা দুইবার শিরোপা জয় করে। ২০১১-১২ মৌসুমে সিডনি সিক্সার্স ও ২০১২-১৩ মৌসুমে ব্রিসবেন হিটের কাছে পরাজিত হলেও বিবিএল-৩ এ হোবার্ট হারিকেন্স ও বিবিএল-৪ এ সিডনি সিক্সার্সকে পরাজিত করে চ্যাম্পিয়ন হয়।
২০১৪ সালে সফলভাবে দলের শিরোপা জয়ে ভূমিকা রেখে সাইমন ক্যাটিচ দলের অধিনায়কত্ব থেকে অবসর নেন। এরপর এ্যাডাম ভোজেস স্কর্চার্সের অধিনায়কত্ব করছেন।
২০১১-১২ মৌসুমে মিকি আর্থার দলের কোচ ছিলেন। কিন্তু জাতীয় দলে কোচ হিসেবে মনোনীত হওয়ায় তাঁর সহকারী লাচলান স্টিভেন্স দল পরিচালনা করেন। এরপর নভেম্বর, ২০১২ সালে জাস্টিন ল্যাঙ্গার স্টিভেন্সের স্থলাভিষিক্ত হন।
আন্তর্জাতিক ক্রিকেটে ক্যাপ পরিধানকারী খেলোয়াড়দেরকে গাঢ় লেখায় দেখানো হয়েছে।
জোধা আকবর
যোধা আকবর (হিন্দি: जोधा अकबर) আশুতোষ গোয়ারিকর পরিচালিত ২০০৮ সালের ভারতীয় জীবনীমূলক মহাকাব্যিক-প্রণয়ধর্মী চলচ্চিত্র। হায়দার আলির কাহিনীতে ছবিটির চিত্রনাট্য লিখেছেন হায়দার আলি ও আশুতোষ গোয়ারিকর এবং সংলাপ লিখেছেন কে. পি. সাক্সেনা। মুঘল সম্রাট আকবর ও তার স্ত্রী যোধার প্রেমের গল্প নিয়ে নির্মিত ছবিটিতে নাম ভূমিকায় অভিনয় করেছেন হৃতিক রোশন ও ঐশ্বর্যা রাই বচ্চন। এছাড়া অন্যান্য চরিত্রে অভিনয় করেছেন সোনু সুদ, কুলভূষণ খরবন্দ, ইলা অরুণ প্রমুখ।
চলচ্চিত্রটি ২০০৮ সালের ১৫ ফেব্রুয়ারি মুক্তি পায়। এটি সাও পাওলো আন্তর্জাতিক চলচ্চিত্র উৎসবে সেরা বিদেশী ভাষার চলচ্চিত্রের জন্য দর্শক পুরস্কার লাভ করে, গোল্ডেন মিনবার আন্তর্জাতিক চলচ্চিত্র উৎসবে দুটি পুরস্কার, শ্রেষ্ঠ চলচ্চিত্রসহ পাঁচটি ফিল্মফেয়ার পুরস্কার, সাতটি স্টার স্ক্রিন পুরস্কার ও ৩য় এশীয় চলচ্চিত্র পুরস্কারে দুটি বিভাগে মনোনয়ন লাভ করে।যোধা আকবর ছবির সুর ও সঙ্গীত পরিচালনা করেছেন এ. আর. রহমান। গীত লিখেছেন জাভেদ আখতার এবং কাসিফ। কাসিফ শুধু "খাজা মেরে খাজা" গানের গীত লিখেছেন। ২০০৮ সালের ৯ জানুয়ারি এই ছবির সঙ্গীত প্রকাশ করে সনি বিজিএম।
ডিপ ইম্প্যাক্ট (নভোযান)
ডিপ ইম্প্যাক্ট (ইংরেজি Deep Impact) নাসা কর্তৃক উৎক্ষেপিত একটি অনুসন্ধানী নভোযান। ১২ জানুয়ারি ২০০৫ সালে কেপ ক্যানাভেরাল এয়ারফোর্স স্টেশন থেকে এই নভোযানটি উৎক্ষেপন করা হয়েছিল। এই নভোযানটি তৈরী করা হয়েছিল টেম্পল ১ ধূমকেতুটির গঠন নির্ণয় করা জন্য। ৪ জুলাই ২০০৫ তারিখে ৫ টা ৫২ মিনিটে (ইউটিসি) নভোযানটির ইম্প্যাক্ট অংশটি ধূমকেতুটিতে আঘাত হানে। ডিপ ইম্প্যাক্ট ধূমকেতুটির নিউক্লিয়াস থেকে বিভিন্ন উপাদান সংগ্রহ করে ও বিশ্লেষণ করে। অভিযানের সময় সংগ্রীহিত ছবিতে দেখা যায় যে পূর্বে যা ধারনা করা হয়েছিল ধূমকেতুটিতে তার চেয়ে অনেক বেশি ধূলা ও বরফের উপস্থিতি আছে।
পূর্বে জিওটো আর স্টারডাস্টের মতো যে অভিযানগুলো পরিচালনা করা হয়েছিল সেখানে নভোযানগুলো ধূমকেতুর পাশ দিয়ে উড়ে গিয়েছিল মাত্র। ডিপ ইম্প্যাক্টই হল প্রথম অভিযান যেটি সরাসরি কোন ধূমকেতুর নিউক্লিয়াসে আঘাত করে তার ভিতরকার নমুনা বিশ্লেষণ করেছিল।
ডিপ ইম্প্যাক্ট মিশনকে পরিকল্পনা করা হয়েছিল ধূমকেতু সম্পর্কে কিছু প্রশ্নের উত্তর পাওয়ার জন্য। বিজ্ঞানিরা জানতে চেয়েছিলেন ধূমকেতুর নিউক্লিয়াস আসলে কোন কোন জিনিস দ্বারা গঠিত। এবং ধূমকেতুর উৎপত্তি কোথায় ও কিভাবে হয়েছিল। ধূমকেতুর অন্তরগঠন ও বহিরগঠন সম্পর্কে কিছু প্রাথমিক ধারণা অর্জনের পর জ্যেতির্বিদরা আশা করেছিলেন যে ধূমকেতুর জন্ম ইতিহাসও জানতে পারবেন। মিশনটির প্রধান ছিলেন যুক্তরাষ্ট্রের মেরিল্যান্ড ইউনিভার্সিটির মাইকেল আ’হেয়ার্ণ।
ডিপ ইম্প্যাক্ট ধূমকেতুটিতে যে গর্ত সৃষ্টি করেছিল তার ছবি খুব স্পষ্ট না হওয়ায় অভিযানের ফলাফল পুনরায় বিশ্লেষণ করার জন্য ২০০৭ সালের ৩ জুলােই টেম্পল ১ (অথবা নেক্সট) মিশন অনুমোদন করা হয়। এই অভিযানে ব্যবহার করা হয় স্টারডাস্ট নামক একটি নভোযানকে। স্টারডাস্টকে এর আগে ২০০৪ সালে ওয়াইল্ড ২ ধূমকেতুকে পর্যবেক্ষনে ব্যবহার করা হয়েছিল। স্টারডাস্ট কে নতুন একটি কক্ষপথ পুনারায় স্থাপন করা হয়। ২০১১ সালের ১৫ ফেব্রুয়ারি নভোযানটি টেম্পল ১ এর ২০০ কিলোমটির কাছে যেয়ে তাকে পর্যবেক্ষন করে। জ্যোর্তিবিজ্ঞানের ইতিহাসে এই প্রথম কোন ধূমকেতুকে দ্বিতীয়বার পর্যবেক্ষন করা হল। স্টারডাস্টের পাঠানো ছবিতে দেখা যায় ডিপ ইম্প্যাক্ট ১৫০ মিটার চওড়া একটি গর্ত করেছিল। সেই গর্তের মধ্যে ধূলাবালির একটি স্তুপ দেখাতে পাওয়া গিয়েছিল। এই স্তুপটি তৈর হয়েছিল প্রথম সংঘর্ষের ফলে উৎক্ষেপিত ধূলাবালি পুনরায় এর পৃষ্ঠে ফিরে গিয়ে।
অমৃতলাল সরকার
অমৃতলাল সরকার () (১৮৮৯ - ৪ এপ্রিল, ১৯৭১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। অল্প বয়সেই বিপ্লবী অনুশীলন দলের সভ্য হন এবং লাঠি, ছোরা ও তরবারি পরিচালনায় পারদর্শী হয়ে ওঠেন। শ্রীহট্টের একটি আশ্রমের অধিবাসী স্ত্রী-পুরুষদের উপর পুলিসি অত্যাচারের প্রতিশোধ গ্রহণের জন্য এস.ডি.ও. গর্ডন সাহেবকে হত্যা প্রচেষ্টায় যোগেন্দ্রনাথ চক্রবর্তীর সহযোগী ছিলেন। এ ব্যাপারে আহত হলেও গ্রেপ্তার এড়াতে সক্ষম হন। মুক্তির পর সক্রিয় রাজনীতি থেকে অবসর নেন এবং নিজ অঞ্চলে হোমিওপ্যাথি চিকিৎসা করেন।
অমৃতলাল সরকারের জন্ম টাঙ্গাইল জেলার মির্জাপুর উপজেলার নাগরপাড়া গ্রামে। তাঁর পিতার নাম মানিকচন্দ্র সরকার। তিনি ১৯২১ সালে জেল থেকে মুক্ত হবার পর বিবাহ করেন। মানিকগঞ্জ হাইস্কুলে পড়ার সময় অনুশীলন সমিতির সংস্পর্শে এসে ক্রমে বিপ্লবী রাজনীতির সাথে যুক্ত হন।
অমৃতলাল সরকার অনুশীলন সমিতির নেতারূপে পরেশ, মহলানবীশ, নোরিয়া, জেনারেল ইত্যাদি ছদ্মনামে আত্মগোপন করে দলের কাজ পরিচালনা করতেন।
অমৃতলাল সরকার অনেক দুঃসাহসিক কাজে যুক্ত থেকে ১৯১৬ সালের জুলাই মাসে পুলিসের হাতে ধরা পড়েন এবং ১২ জানুয়ারি ১৯১৭ তারিখ থেকে ৩ নং রেগুলেশনের বন্দি হন। বিভিন্ন জেলে বন্দি থেকে ১৯২১ সালে মুক্ত হন। ১৯২৩ সালে পুনরায় রেগুলেশন বন্দিরূপে সাড়ে চার বছর দক্ষিণ ভারতের জেলে কাটান। তিনি ব্রিটিশ রাজের জেলে মোট ১২ বৎসর বন্দি থাকেন এবং ৬০ মাস পলাতক জীবন অতিবাহিত করেন।
সিলেটের বর্তমান মৌলভীবাজার জেলার অরুণাচল জগৎসী আশ্রমে সাধুদের ওপর পুলিসের অত্যাচার হচ্ছিলো এবং এজন্য মহকুমা হাকিম গর্ডন সাহেব দায়ী ছিলেন। অনুশীলনের নেতারা গর্ডন সাহেবকে শাস্তি দেওয়ার জন্য যোগেন্দ্রনাথ চক্রবর্তী, তারাপ্রসন্ন বল, ও অমৃতলাল সরকারকে পাঠান। যোগেন্দ্রনাথ চক্রবর্তীর সাথে একটি বোমা ও পিস্তল ছিলো। কাটা তারের বেড়া পার হওয়ার সময় ঘোর অন্ধকার রাত্রে যোগেন্দ্র হোঁচট খেয়ে পড়ে যান। সঙ্গে সঙ্গে বোমা ফাটে এবং নিজ বোমায় যোগেন্দ্র নিহত এবং অপর দুজন আহত হন। যোগেন্দ্রের দেহ ঘটনাস্থলে পড়ে থাকে, অপর দুজন অতি কষ্টে দলের কর্মী লালমোহন দে'র সাহায্যে পলায়ন করে ঢাকায় আসতে সক্ষম হন। যোগেন্দ্রের দেহ শনাক্ত করার জন্য সরকার ১৫ হাজার টাকা পুরস্কার ঘোষণা করেছিল।
কানাইলাল ভট্টাচার্য
কানাইলাল ভট্টাচার্য () (১৯০৯ - ২৭ জুলাই, ১৯৩১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।
কানাইলাল ভট্টাচার্য 'বিমল গুপ্ত' ছদ্মনামে দীনেশ গুপ্ত ও রামকৃষ্ণ বিশ্বাসের ফাঁসির দণ্ডাদেশকারী বিচারক গার্লিককে ২৭ জুলাই, ১৯৩১ তারিখে হত্যা করেন। কিন্তু এক প্রহরী সার্জেন্টের গুলিতে তিনিও নিহত হন। তাঁর পকেটে একখণ্ড কাগজ পাওয়া যায়। তাতে লেখা ছিলো ""ধ্বংস হও; দীনেশ গুপ্তকে ফাঁসি দেওয়ার পুরস্কার লও""। মেদিনীপুরের ডিস্ট্রিক্ট ম্যাজিস্ট্রেট পেডির হত্যার ব্যাপারে পুলিস বিমল দাশগুপ্তকে খুঁজে বেড়াচ্ছিল। তিনি ছদ্মনাম নিয়ে নিজ জীবনের বিনিময়ে বিমল দাশগুপ্তকে রক্ষা করার চেষ্টা করেন। পুলিস দীর্ঘদিন তাঁর প্রকৃত পরিচয় উদ্ধার করতে পারেনি। এমনকি শনাক্তকরণের সময় কানাইলালের মহীয়সী মাতাও তার দেহকে অস্বীকার করে বলেন "এ তার কানু নয়"। এই নামহীন, পরিচয়হীন শহীদ হয়ে থেকে, অপর এক বিপ্লবীকে বাঁচিয়ে যাওয়ার চেষ্টা ইতিহাসে বিরল। কানাইলাল ভট্টাচার্য বেঙ্গল ভলেন্টিয়ার্স দলের সদস্য ছিলেন। তিনি বিপ্লবী নেতা সাতকড়ি বন্দ্যোপাধ্যায়ের কর্মী। সাতকড়িবাবুই তাঁকে একাজে পাঠান।
কানাইলাল ভট্টাচার্যের জন্ম দক্ষিণ চব্বিশ পরগনা জেলার মজিলপুরে। তাঁর পিতার নাম নগেন্দ্রনাথ ভট্টাচার্য।
চাভিন সংস্কৃতি
চাভিন সংস্কৃতি হল দক্ষিণ আমেরিকার এক সুপ্রাচীন সংস্কৃতি। বস্তুত ১৯৯০'এর দশকে কারাল-সুপে সভ্যতার আগে পর্যন্ত এই সংস্কৃতিকেই আন্দিজ পার্বত্য অঞ্চল তথা সমগ্র আমেরিকা মহাদেশের সবচেয়ে প্রাচীন সংস্কৃতি বলে মনে করা হত, যারা সভ্যতার পথে উল্লেখযোগ্য অগ্রগতি ঘটাতে সক্ষম হয়েছিল। এই সভ্যতার সর্বোত্তম বিকাশের সময়কাল মোটামুটি খ্রিষ্টপূর্ব ৮০০ অব্দ থেকে ২০০ খ্রিস্টাব্দ পর্যন্ত প্রায় হাজার বছর ব্যাপী সময়কাল। এদের ভাষা আমাদের জানা নেই এবং যতদূর সম্ভব সেই ভাষা আজ সম্পূর্ণ বিলুপ্ত। তাই এরা নিজেরা নিজেদের কী বলতো সে সম্পর্কে কিছুই জানতে পারা যায় না। আন্দিজ পর্বতের উপর প্রায় ১০০০০ ফুট উচ্চতায় অবস্থিত পেরুর চাভিন দে উয়ান্তার'এ এই সভ্যতার সব থেকে বড় কেন্দ্রটি আবিস্কৃত হয়েছে বলে, সেই জায়গার নাম অনুসারে তাদের "চাভিন সংস্কৃতি" বলে উল্লেখ করা হয়। কারাল-সুপে সভ্যতার আবিষ্কারের আগে পর্যন্ত এই সভ্যতাকেই দক্ষিণ আমেরিকার সবচেয়ে প্রাচীন সভ্যতা বলে মনে করা হত। আন্দিজ পর্বতের উচ্চভূমিতে এদের মূল কেন্দ্রগুলি অবস্থিত হলেও উপকূলের বিস্তীর্ণ অঞ্চলে এদের প্রভাব ছড়িয়ে পড়েছিল।
পেরুর বর্তমান রাজধানী লিমার কাছে অবস্থিত এই চাভিন দে উয়ান্তার শহরটি খ্রিস্টপূর্ব ৯০০ অব্দ নাগাদ নির্মিত হয়। তবে তার আগেও এখানে বসবাসের প্রমাণ পাওয়া গেছে। এই কেন্দ্রের মন্দিরটিকে চাভিন স্থাপত্যের একটি প্রধান নিদর্শন বলে মনে করা হয়। এটি দীর্ঘদিন ধরে ধাপে ধাপে তৈরি করা হয়েছে। এই অঞ্চলে প্রচূর বৃষ্টিপাত হয়। তাই বৃষ্টির জলের হাত থেকে রক্ষা করার জন্য মন্দিরটিকে ঘিরে অত্যন্ত সুন্দর নিকাশী ব্যবস্থা তৈরি করা হয়েছিল। তাছাড়া মন্দির তৈরি করতে যে সাদা ও কালো পাথরের ব্যবহার করা হয়েছিল, তা বয়ে আনা হয়েছিল দূর থেকে। এর থেকে এক ধরণের সাংগঠনিক ক্ষমতার অস্তিত্ব টের পাওয়া যায়, যার থেকে বোঝা যায় চাভিনদের কেন্দ্রীয় শাসক গোষ্ঠী ছিল যথেষ্ট শক্তিশালী। তবে তাদের প্রশাসনিক কেন্দ্র হিসেবে তেমন কিছুই আবিস্কৃত হয়নি। চাভিন দে উয়ান্তার ছিল মূলত একটি ধর্মীয় কেন্দ্র। তবে এর অবস্থান ছিল পার্বত্য ও উপকূলীয় অঞ্চলের যোগাযোগের রাস্তা ও উত্তর দক্ষিণে যোগাযোগের রাস্তার একরকম সংযোগস্থলে। সেই কারণে আন্দাজ করা হয়, রাজনৈতিক দিক থেকেও এর যথেষ্ট গুরুত্ব ছিল।
চাভিন সভ্যতা ছিল মূলত কৃষিভিত্তিক। এরা ভুট্টা, কিনোয়া, মেইজ ও আলু চাষ করতো। চাষের জন্য জল সেচের বন্দোবস্তও ছিল। স্থানীয় পশু ইয়ামাকে তারা পোষ মানিয়েছিল। তাদের মাংস খাওয়া হত, পোশাক তৈরির জন্য তাদের লোম ব্যবহৃত হত, আবার মালবহনের কাজেও তাদের ব্যবহার করা হত। পূর্ববর্তী কারাল সভ্যতার সাথে তাদের এক উল্লেখযোগ্য পার্থক্য হল, মৃৎপাত্রের ব্যবহার তারা জানতো। উপকূলীয় অঞ্চলে তাদের ব্যবহৃত সুন্দর সুন্দর মৃৎপাত্র আবিষ্কৃত হয়েছে, যার থেকে তাদের শিল্পবোধের পরিচয় মেলে। এছাড়া মন্দিরগাত্রে ও দেওয়ালেও তারা খোদাই করে অনেক শিল্পকর্ম রচনা করেছিল। এগুলির সাথে তাদের ধর্মীয় বিশ্বাসের যোগ ছিল বলে মনে করা হয়। ধাতুবিদ্যাতেও তাদের যথেষ্ট দক্ষতার পরিচয় মেলে। ধাতু গলিয়ে তারা কাজ করতে জানতো। সোনার কাজেও তাদের দক্ষতার পরিচয় পাওয়া যায়।
মোহিতমোহন মৈত্র
মোহিতমোহন মৈত্র () (? - ২৮ মে, ১৯৩৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি যুগান্তর দলএর সদস্য ছিলেন। ব্রিটিশ রাজবিরোধী কার্যকলাপের অভিযোগে ফেব্রুয়ারি ১৯৩২ সালে পুলিস তাঁকে গ্রেপ্তার করে। তাঁর বাড়ি থেকে রিভলভার ও গোলাবারুদ পাওয়ায় তাঁকে পাঁচ বছরের সশ্রম কারাদণ্ড দিয়ে আন্দামান জেলে পাঠানো হয়। সেই বন্দিশিবিরে অনশন ধর্মঘট করে যে কজন বিপ্লবী প্রাণ উৎসর্গ করেন মোহিতমোহন তাঁদের অন্যতম। তিনি, মোহনকিশোর নমোদাস এবং মহাবীর সিং নামের মোট তিনজন বন্দি এই অনশনে প্রাণ দেন। তার স্মৃতিতে একটি মূর্তি আন্দামানের সেলুলার জেলের বাইরে স্থাপিত হয়েছে।
১৭ মে, ১৯৩৩ তারিখে অনশনচলাকালে তাঁকে জোর করে খাওয়াবার নাম করে বর্বর প্রাণ হত্যার কাজ চলে। তাঁর ফুসফুসে জোর করে দুধ ঢুকিয়ে দেয়া হয় এবং তা থেকে জ্বর ও পরে নিউমোনিয়া হয়। দশদিনব্যাপী নিউমোনিয়ার সাথে লড়াই করে মোহিত মারা যান।
মোহিতমোহন মৈত্রের জন্ম পাবনা জেলার বেড়া উপজেলার নতুন ভারেঙ্গায়। তাঁর পিতার নাম হেমচন্দ্র মৈত্র।